کاتی پێکهێنانى حکومەتى نوێى عێراق ڕاگه‌یێندرا - Mehr News Agency\n29 July 2018 - 10:23\nNews Code 20604\nکاتی پێکهێنانى حکومەتى نوێى عێراق ڕاگه‌یێندرا\nسەرکردەیەک لە هاوپەیمانى فەتح کە هادى عامرى سەرۆکایەتى دەکات ڕایگەیاند که پێکهێنانى حکومەتى نوێ لە بەغدا بۆ مانگى ئەیلولى داهاتوو دوادەکەوێت.\nبه ڕاپۆرتی ئاژانسی هه‌واڵی مێهر له ئێن ئارتی، عامر ئەلفایز، پەرلەمانتارى پێشووى عێراق و سەرکردە لە هاوپەیمانى فەتح ڕایگەیاند: پێکهێنانى حکومەتى نوێى عێراق دەکەوێتە مانگى ئەیلولى داهاتوو.\nوتیشی: ئاشکراکردنى ئەنجامى ژماردنەوە و جیاکردنەوەى دەستى دەنگەکان دەکەوێتە سەرەتای مانگى ئاب و کۆمسیۆنى هەڵبژاردنەکانیش ناوى پەڕلەمانتارە سەرکەوتووەکان پەسەند دەکات و دەرگاى تانە دەکاتەوە بۆ ئەوانەى دەرنەچوون و دواى نزیکەى ١٥ ڕۆژیش دادگاى فیدراڵى پەسەندیان دەکات.\nعامر ئەلفایز، ئاماژەى بەوەشدا دواى پەسەندکردنى ناوەکان، سەرۆک کۆمار داوا لە پەرلەمانى نوێ دەکات کۆببێتەوە و سەرۆکێک بۆ خۆى هەڵبژێرێت، بەوجۆرە مانگى داهاتوو بۆ ڕێکخستنى دانیشتنى یەکەم و هەڵبژاردنى سەرۆکى پەڕلەمانى نوێ دەبێت.\nئەو ئەندام پەرلەمانەى پێشووى عێراق ئەوەشى ڕوونکردەوە که پەڕلەمان، کاندیدى سەرۆک کۆمار پەسەند دەکات، ئەویش داوا لە سەرۆک وەزیرانى داهاتوو دەکات حکومەتەکەى پێکبهێنێت و وەزیرەکانى دەستنیشان بکات.\nلە ١٢ى ئایارى ئەمساڵ هەڵبژاردنى پەڕلەمانى لە عێراق بەڕێوەچوو، بە هۆى ساختەکارى لە هەڵبژاردنەکاندا و دووبارە ژماردنەوە و جیاکردنەوەى دەستى دەنگەکان و دەست پێکردنى خۆپیشاندانەکانى ناوەڕاست و باشورى وڵات پێکهێنانى کابینەى نوێى حکومەت لە بەغدا دواکەوت.


راگەیاندنی کۆمەڵەی زەحمەتکێشانی کوردستان بە بۆنەی ئەوەڵی مانگی"مەی" رۆژی جیهانیی کرێکار! - کۆمەڵەی زەحمەتکێشانی کوردستان\nراگەیاندنی کۆمەڵەی زەحمەتکێشانی کوردستان بە بۆنەی ئەوەڵی مانگی”مەی” رۆژی جیهانیی کرێکار!\nئەوەڵی مانگی”مەی”ی ئەمساڵ لە هەلومەرجێکی جیاوازتر و تایبەتدا بەرێوە دەچێت.کۆماری ئیسلامی ئێران لەگەڵ بەرینترین جووڵانەوە و خرۆشانی جەماوەری کرێکار و زەحمەتکێش بەرەوروویە.ئەم راپەرین و سەرهەڵدانە پرشکۆ و لەشکاننەهاتووەی کە لە مانگی بەفرانباری ساڵی رابردووە سەریهەڵداوە،لەراستیدا راپەرینی کرێکاران و زەحمەتکێشان و ئەو چین و توێژە بێ بەش و چەوساوەیە بوون کە کۆماری دژە کرێکاری و،کۆماری ئیسلامیی”ئاغازادە”کان فرمێسکی درۆینەیان بۆهەڵدەرشتن.جووڵانەوەی نارەزایەتی کرێکاران و زەحمەتکێشان لە بەفرانباری رابردووە هەروا بەردەوامە.ئەم جووڵانەوە نارەزایەتیانەی کرێکاران و زەحمەتکێشان،کە هەڵقووڵاوی خواست و ئارەزوەکانی بێ بەشترین و چەوساوەترین چین و توێژی کۆمەڵگایە،لەراستیدا سەرکێشی و راپەرینە لە دژی نیزامێک کە بەشێوەیەکی کەم وێنە جیاوازی چینایەتی و کەلەبەرە کۆمەڵایەتیەکان لە سایەی ئەو سیستەمەدا زەق بوونەتەوە و،نادادی و نەبوونی دادپەروەی کۆمەڵایەتی لە ترۆپکی خۆیدایە.لەکاتێکدا زۆرینەی هەرەزۆری دانیشتوانی ئێران لەژێرهێڵی هەژاریدا دەژین،بەتاڵانبردنی سەروەت و سامانی ئەو کۆمەڵگایە لە لایەن دەسەڵاتدارانی ئیسلامی و فەرماندەرانی سپای پاسداران و کابینە و نوێنەرانی مەجلیس و ئاغازادەکانەوە بە شێوەیەکی باوەرپێنەکراو و خەیاڵی لە هەڵکشاندایە.هەر بە پێی دانپێدانان و پەردەلادان لەسەر یەکتری کە ئیتر ئێستە بۆتە دیاردەیەکی باوی دەسەڵاتدارانی حکوومەتی ئیسلامی وەک،دیار نەمانی ٧٠٠ میلیارد دۆلار لە دەورانی سەرۆککۆماریی ئەحمەدی نژاددا،وەک دزین و هەڵووشینی بە میلیارد دۆلار لە لایەن بەرپرسان و کاربەدەستانی حکوومەت و ئاغازادەکان و،هەڵاتنیان لە ئێران،گۆرینی “ئاستانی قودسی رەزەوی”لە بنکەیەکی ئاینییەوە بۆ دامەزراوەیەکی بەهێزی داهات و ئابووری،بوونی ئاخوند و ئایەتوڵڵاکان بە گەورەترین دەڵاڵی بازار و کۆپانییە جیهانیەکان و،بوون بە چاوچنۆکترین خاوەنانی سەرمایە،بوونی فەرماندەران و کاربەدەستانی سپای پاسداران بە گەورەترین قاچاغچی و دزی بەرهەمی رەنج و ژیانی زۆرینەی کۆمەڵگا،هاوتەریبە لەگەڵ پاڵپێوەنان و راماڵینی زۆربەی هەرزۆری دانیشتوانی کۆمەڵگەی ئێران بەرەو ژیانێکی مەمرەومەژی و سەپاندنی نامرۆڤانەترین هەلومەرج بەسەریاندا.لە کاتێکدا کە بە دەیان میلیارد دۆلار لە ساڵدا دەکرێتە تێچووی شەر و مەیلی شێتانە وشەرخوازانەی دەسەڵاتدارانی ئیسلامی و پرچەککردن و پۆشتەوپەرداخکردنی تاقم و گرووپە تیرۆریستیەکان،ئەوە کۆمەڵگەی ئێران بە بوونی دیاردەی بەربڵاوی منداڵانی سەرشەقام،کارتۆن خەوەکان و ئەو هەژارانەی لەناو گۆرستانەکاندا دەخەون،بە هەڵکشان و پەرەسەندنی دیاردەی فرۆشتنی گورچیلە و ئەندامەکانی لەش،بە پەرەسەندنی دیاردەی ئیعتیاد و لەشفرۆشی و بێکاریی روولە زیادبوون،لە راستیدا بۆتە دۆزەخی کرێکاران و زەحمەتکێشان.\nئەو سەدان سەرهەڵدان و راپەرینە کرێکارییانەی چەند مانگی رابردوو،لەراستیدا راپەرین و وەستانەوە لەدژی ئەم نابەرابەری و نادادپەروەرییە کەم وێنەیەیە.راپەرینەکانی ئەم دوایانە تەرازووی هێزی لە قازانجی کرێکاران وگۆریوە و، دەنگی ئازادیخوازیی خۆی وەک پێشەنگی خەباتی کۆمەڵایەتی لە ئێران بەگوێی جیهان گەیاندووە.\nلە کوردستانیش لە چەند حەوتووی رابردوودا و لە چەند شارێک مانگرتنێکی بەرین لە لەیەن توێژی زەحمەتکێش و کۆڵبەرانەوە لە ئارادایە وهەتا ئێستاش بەردەوامە.ئەم مانگرتنە و شەپۆلی پشتیوانیکردن لە مانگرتوان لە راستیدا ئاوێنەی باڵانوێنی وەستانەوە بەرامبەر بە ٤٠ ساڵ داگیرکاری حکوومەتی ئیسلامییە لە کوردستان.وەستانەوەیە بەرامبەر بە سیاسەتی بە ئەنقەستی هەڵاواردنی ئابووری و دواکەوتووراگرتنی سیستماتیکی فەرهەنگی و پیشەسازی کوردستان.دەربرینی نەفرەت و بێزارییە لە حاند تاڵان وبرۆی کانە سروشتیەکان و سامانە ژێرزەوییەکانی کوردستانە،کە شانبەشانی لەشکرکێشی و سیاسەتی ملیتاریزەکردنی کوردستان،سیمای راستەقینە و ئاکامی بوونی ئەم رژیمە لە کوردستان دەردەخات.\nبێگومان ئەمساڵ شاهیدی خەبات و جووڵانەوەی بەرینی کرێکاری دەبین لە ئێران.قەیران روولەزیادبوونی رژێم،هەلئاوسانی ئابووری و دابەزینی بەهای دراوی ئێران لە بازارە جیهانییەکاندا،شکست و بنبەستی رژیم لە رۆژهەڵاتی ناوەراست و تێچووی زۆروزەوەندی سیاسەتی شەرخوازانە وهەناردەکردنی شۆرشی ئیسڵامی،ئەوەندەیتر ئەو رژیمە لەگەڵ سەرهەڵدانی نارەزایەتی و نافەرمانی بەرەوروو دەکات.خەباتە کۆمەڵایەتییەکانی چەندمانگی رابردوو کە ئێستا خەبات و جووڵانەوەی کرێکاران و چەوساوەکان بۆتە رابەر و پێشەنگی،بەردەوام دەبێ و،ئەم ئێرانی ئیسلامییەی کە هەتا ئەمرۆ زیندان و ناوەندی تالان وبرۆی ژیان و بژیوی زۆرینەی دانیشتوان بووە دەکاتە گۆرپانی خەبات و تێکۆشانی کرێکاران و زەحمەتکێشان.\nیەکی ئەیار رۆژی جیهانیی کرێکار لە هەموو کرێکاران و زەحمەتکێشان و،لە هەموو ئەو کەسانە پیرۆز بێ کە لە پێناو دامەزراندنی جیهانێکی دوور لە چەوسانەوە و هەڵاواردن و ستەم خەبات دەکەن.\nبژی ئەوەڵی مانگی مەی،رۆژی هاوپشتی جیهانیی کرێکاران\n١٠ی گوڵانی ١٣٩٧\nوەفدێكی كۆمەڵە سەردانی پارتی كرێكاران‌و رەنجدەرانی كوردستانی كرد... بیانیە کومەلە زحمتکشان به مناسبت روز جهانی کارگر...


◄ ئەنجام: Found 1.160, page 1 of 116 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 13,742 جارێ وینیان\n- بەرزبوونەوەی جەنگی دیپلۆماسی لە نێوان د.ت و د.ا [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:17\n📅 00-04-1988 ڕاکەوت و ڕووداو\n- د.ق لە چەندین لاوە هێرشی کردە سەر ناوچەی گەرمیان [ زیاتەر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:20:45\n👁 ئی بابەتە 13,746 جارێ وینیان\n👁 ئی بابەتە 8,135 جارێ وینیان\n👁 ئی بابەتە 10,260 جارێ وینیان\n📅 01-01-2014 ڕاکەوت و ڕووداو\n📅 کاتوو تۆمارکەردەی Jan 1 2014 10:40AM\n👁 ئی بابەتە 23,002 جارێ وینیان\n- شارەوانی وان ساڵی نوێی بە دانانی تابلۆی کوردی دە [ زیاتەر... 👁] ✖ ✖ 1 17 ✔ 83% ✍ هـ.ب. 1-1-2014 10:40:03\n📅 01-03-1998 ڕاکەوت و ڕووداو\n📅 کاتوو تۆمارکەردەی Jun 8 2018 12:55PM\n👁 ئی بابەتە 2,818 جارێ وینیان\n... [ زیاتەر... 👁] ✖ ✖ ✖ 0 1 ✖ 58% ✍ س.ئـ. 8-6-2018 12:55:49\n👁 ئی بابەتە 9,739 جارێ وینیان\n👁 ئی بابەتە 57,336 جارێ وینیان\n👁 ئی بابەتە 9,353 جارێ وینیان


ئاینی "سیخ".. رێنمایی‌و فێركردنەكانی لەهیندۆسی‌و ئیسلام جیاوازە\n2041 جار خوێندراوه‌ته‌وه\nئەم ئاینە لەهەرێمی بنجاب، كە ئێستا دەكەوێتە سنوری پاكشات‌و هیندستان سەری هەڵداوە، لەلایەن "گورو ناناك" لە سەدەی 16 ز، و رێنمایی و فێركردنەكانی لە هیندۆسی و ئیسلام جیاوازە.\nلە پاش "ناناك" جێنشینەكانی كە ژمارەیان نۆ كەس بوون، هەستان بە بڵاوكردنەوەی ئاینی سیخی لە سەدەكانی دواتردا. نازناوی "گورو" لە زمانی هیندیدا بە مانای "مامۆستا"یە، هەرچی وشەی "سیخ"ە، بە مانای "شوێنكەوتوو" دێت. عەمامە لەسەرەتادا گرنگیەكی تایبەتی لەم ئاینەدا هەبوەو شوێنكەوتوانی پرچیان كورت نەكردۆتەوەو پێیان داپۆشیوە.\nشوێنكەوتوانی ئەم ئاینە، پرچیان كروت ناكەنەوە لەبەر چەند هۆكارێك، پێیان وایە درێژ كردنی پرچ روحیەتێكی تێدایەو نیشانەی سادەیی و پیرۆزی و هێزە، ئاماژەشە بە رەزامەندی لەسەر ئەوەی خودا دروستی كردوە و نیشانەی ئەندامێتیە لە كۆمەلدا و هیچ سیخیەك سەری نەوی ناكات، نە بۆ مامۆستا نە بۆ سەرتاش.\nمامۆستای پێنجەم "گورو"، كە ناوی " گورو ئەرجان"، ئەم ئاینەی بەهێز كردوەو بینای پایتەختەكەیانی تەواو كردوە، سەرەرای كۆكردنەوەی یەكەمین كتێب بۆ ئەم ئاینە بەناوی "دی گرانس". لە كاتی خۆیدا، دەوڵەت ئاینی سیخی بەمەترسی زانیوە، هەربۆیە "گورو ئەرجان" لە ساڵی 1606 له سێدارە دراوە. پاش ئەو گوروی شەشەم "هارگوبیند" دەستی بە دامەزراندنی هێزێكی سەربازی كرد بۆ بەرگری كردن لە شوینكەوتوانی دژی هەر سەركوتكردنێك.\nسیخەكان تا سەردەمی "ئورانگراب" ئیمپراتۆری مەگول به ئاشتیەكی رێژەیی ژیانیان بردۆتە سەر، بەڵام ئیمپراتۆری ناوبراو هێزی لە دژیان بەكارهێناوەو گوروی نۆیەم "تیگ باهادور" ی لەسێدارە داوە لە ساڵی 1675. پاشان گوروی دەیەم "گوبیند سینگ" هێزێكی سەربازی تۆكمەی پێك هێنا لە شوێنكەوتوانی ئاینەكە " پیاو + ژن" لە ساڵی 1699، بە ئامانجی ئەوەی سیخ بەرگری لە خۆیان بكەن بۆ هەتایە. "گوبیند سینگ" یش كۆتا گوروی مرۆڤیە، و لە ئێستادا سیخەكان هەڵس و كەوت لەگەڵ دەقە پیرۆزەكان دا دەكەن، بەوەی گوروی تایبەت بە خۆیانە.\nسیخەكان بڕوایان وایە، یەك خودا هەیە و شێوەو رەگەزی نییە، هەموو كەسیك بە راستەوخۆ ئەتوانێ پەیوەندی پێوە بكات، خودا لە ناخی هەموو كەسێكدایە، هەموانیش لە بەرانبەر خودا یەكسانن، ژیانی خۆش و باش پەیوەستە بە "ئەمانەت" و "سۆز" لەناو كۆمەڵگەدا.\nشوێنكەوتوانی ئەم ئاینە پێویستە بە سێ شتەوە پەیوەست بن، یەكەم : "نام جبنا"، واتە خودا بەردەوام لە عەقڵدایە، دووەم: "كیرت كارنا" واتە بەردەوام پەیوەست بوون بە ئەمانەتەوە و دابەش كردنی رۆزی لە گەڵ ئەوانی تردا، سێیەم: پێویستە دوور بكەوێتە بە پێنج كرداری شەڕانی، ئەوانیش (شەهوەت، تەماح، خو گرتن بەم جیهانەوە، توڕە بوون، لوت بەرزی).\nئەمە جگە لە پێنج نەریتی سیخ، كە بە پێنج "كاف"ەكە دەناسرێت و هەر پێنجیان بە پیتی كاف دەسەت پێدەكەن، ئەوانیش: "كیش" واتە نەتاشینی پرچ بە رەهایی، "كانگا"، واتە دانانی شانەیەكی بچوك بۆ داهێنانی پرچ، "كارا"، دانانی بازنێكی پۆڵا لە مەچەك، "كیشارا یان كاشا"، واتە لەپێكردنی شەروالێكی فراوان و تەسككردنەوەی لای ئەژنۆكان، "كیربان"، واتە هەڵگرتنی خەنجەرێك بۆ پاراستنی گیانی خۆی و بەكارهێنانیشی دژی خۆیان رێگە پێنەدراوە " حەرامە".\nلە بیروباوەڕەكانی تریاندا، رەتكردنەوەی بوونی پیاوی ئاینی، رەتكردنەوەی فرە ژنی، هەروەها چینایەتی لە نێوانیاندا نیە، و گوشتی مانگاش بە حەرام دەزانن، چەند جەژنێكیشیان هەیە، لەوانە: جەژنی لە دایك بوونی "گورو ناناك"، و جەژنی "بیساكی =سەری ساڵی سیخی)، رێكەوتی پازدەی نیسانی هەموو ساڵێكە.


هێرشەكانی باشیك و هەولێر پەیامی ئێرانییەكان بوو - تۆڕی میدیایی خەڵک\nئەیاد دلێمی شرۆڤەكاری سیاسی عێراقی رایگەیاند هێرشەكانی سەر\nهەولێر پەیامێكی ئێران بوو.\nشرۆڤەكارە عێراقییەكە بۆ كەناڵی الحرەی ئەمریكایی دەڵێت: گرووپە چەكدارەكانی سەر بە ئێران هەوڵ دەدەن بە ئەمریكایی و ئیسرائیلییەكان و دەوڵەتانی عەرەبی بڵێن، دەستیان درێژە بۆ سەر دامەزراوەكان جا ئەمریكایی بن نا ئەمریكایی.\nدەشڵێت: ئەم هێرشانە بەشێوەیەكی گشتی نەبووە بەهۆی كەوتنەوەی زیانی مرۆیی بەشێوەیەكی گەورە، بەڵام ئەمریكا ناچار دەكات پەلە بكات لە وەڵامدانەوەی ئەم دەستدرێژییانە.\nراشیگەیاند، واشنتن خوازیاری پەرەسەندن نییە لەگەڵ ئێران و دەوڵەتانی دیكەی رۆژهەڵاتی نێوەڕاست دوای روو وەرگێڕانی ئیدارەی نوێی ئەمریكا بۆ چین كە دەڵێن ئەوێ مەترسی گەورەیە نەك رۆژهەڵاتی نێوەڕاست.\nئاماژە بەوەش دەكات كردنە ئامانجی هێزی توركیا كاردانەوەی تێكچوونی پەیوەندی نێوان توركیا و ئێرانە لەسەر هەندێك دۆسێی هەرێمی لە دیارترینیان عێراق و سوریایە.\nرونیشیكردەوە پشتیوانی توركیا بۆ ئازەربایجان ئێرانی نیگەرانكردووە و پشتیوانی ئێرانیش بۆ پەكەكە لە شنگال توركیای نیگەران كردووە.\nدلێمی دەشڵێت: ئێران بە هێرشەكەی سەر باشیك ئەو پەیامەشی بە\nتوركیا دا كە خوازیاری جێبەجێكردنی رێككەوتنی شنگال نییە.\nشەوی چوار شەممە هێرش كرایە سەر بنكەی هێزی هاوپەیمانان لە هەولێر و هێزی توركیا لە باشیك، بەهۆیەوە سەربازێكی توركیا كوژراو دوو هاوڵاتی سڤیلیش بریندار بوون.


بەوێنە.. یەکەم بەفر بارینی ئەمساڵ لە پێنجوێن\n2017/12/08 | 09:17\nلەدرەنگانێکی شەوی رابردوەوە، بەفر بارین لەناو سەنتەری شارۆچکەی پێنجوێن دەستی پێکردووە، ئەمەش بەیەکەم بەفربارینی ئەمساڵی ناو سەنتەری پێنجوێن دادەنرێت و تاکۆتایی ھەفتەی داھاتووش، شەوانە پلەکانی گەرما، بۆ (-10) پلەی ژێر سفری سەدی دادەبەزێت و بەستن روودەدات.\nبەھادین حەسەن، لێپرسراوی بەشی کەشناسی پێنجوێن، بە (باسنیوز)ی راگەیاند: "دوای ئەوەی دوێنێ پێنجشەممە 7/12/2017، باران بارین بەشێوەیەکی بەردەوام لەناو سەنتەری شارۆچکەی پێنجوێن باری، بەڵام لەشەوی رابردوەوە بەفربارین لەناو شارۆچکەی پێنجوێن دەستی پێکرد".\nلێپرسراوی بەشی کەشناسی پێنجوێن، ئەوەش خستە روو، کە ساڵی رابردوو، یەکەم بەفر لەرێککەوتی 12/12/2016 باری، بەڵام ئەمساڵ بەفربارین پێشکەوتووە، تاوەکو ئێستاش بڕێکی باش بەفرباریوە.\nگوتیشی: "بەپێی پێشبینیەکانمان بەفربارین لەسنوورەکەدا بۆ رۆژانی داھاتوو بەردەوامی دەبێت و نزمترین پلەی گەرماش لەشەودا دەگاتەی (-10) پلەی ژێر سفر کە زۆر سارد دەبێت و دیاردەی بەستن روودەدات".


"بیره‌وه‌رییه‌كانی سه‌ر به‌رد" له فیستیڤاڵی نێوده‌وڵه‌تیی فیلمی یۆرۆئاسیای كازاخستان نمایشكرا\nفیلمی سینه‌مایی "بیره‌وه‌رییه‌كانی سه‌ر به‌رد" له ده‌رهێنانی سینه‌ماكاری كورد "شه‌وكه‌ت ئه‌مین كوركی" له فیستیڤاڵی نێوده‌وڵه‌تیی فیلمی یۆرۆئاسیا له وڵاتی كازاخستان نمایشكرا.\nفیلمی سینه‌مایی "بیره‌وه‌رییه‌كانی سه‌ر به‌رد" Memories On Ston له نووسینی هاوبه‌شی "شه‌وكه‌ت ئه‌مین كوركی" و "مه‌ممه‌د ئه‌كتاش" و له ده‌رهێنانی سینه‌ماكاری كورد "شه‌وكه‌ت ئه‌مین كوركی" كه به‌رهه‌می ساڵی 2014ی هه‌رێمی كوردستان و ئه‌ڵمانیایه له دووه‌مین به‌شداری نێوده‌وڵه‌تیی خۆیدا به نوێنه‌رایه‌تیی له هه‌رێمی كوردستان له به‌شی پێشبڕكێی ده‌یه‌مین خولی فیستیڤاڵی نێوده‌وڵه‌تیی فیلمی یۆرۆئاسیا Eurasia له وڵاتی كازاخستان نمایشكرا.\nئه‌م فیلمه كوردییه له‌گه‌ڵ 11 فیلم له وڵاتانی فه‌ڕه‌نسا، ئێران، كۆریای باشوور، ئاڵبانیا، ئستونیا، ئیسرائیل، كرۆواسیا، كازاخستان، ژاپۆن و ڕووسیا چووه سه‌ر په‌رده‌ی سینه‌ماكان.\nئه‌م فیستیڤاڵه به به‌شداری 200 فیلم له سینه‌ماكارانی 30 وڵاتی جۆراوجۆری جیهان له چه‌ندین به‌شی پێشبڕكێی سه‌ره‌كی، به‌شی "تایبه‌ت به 30 ساڵ سینه‌مای كازاخستان"، به‌شی تایبه‌ت به سه‌ده‌مین ساڵوه‌گه‌ڕی له دایكبوونی فیلمسازی ناوداری كازاخستانی "شاكیم ئیمانۆف"، به‌شی "سینه‌مای كۆریای باشوور"، به‌شی "شه‌وی كورته فیلم"، به‌شی "سینه‌ما پردێك له نێوان ڕۆژهه‌ڵات و ڕۆژئاوا"، به‌شی "ڕووداوه تایبه‌ته‌كان" و به‌شی "سینه‌مای وریای كازاخستان" له ڕۆژانی 15 تا 20ی ئه‌یلوول / سه‌پته‌مبه‌ری 2014 له شاری ئاڵمائاتی گه‌وره‌ترین شاری وڵاتی كازاخستان به‌ڕێوه‌چوو.\n"یێرمه‌ك ئامانشایۆف" له ڕێوڕه‌سمی كردنه‌وه‌ی ده‌یه‌مین خولی فیستیڤاڵی نێوده‌وڵه‌تیی فیلمی یۆرۆئاسیا گوتی: ئه‌م فیستیڤاڵه له هاوكاری نزیك له نێوان فیلمسازانی كازاخستانی و وڵاتانی ئه‌ورووپی و ئاسایی بۆته یه‌كێك له گرینگترین ڕووداوه‌كانی سینه‌مایی جیهان.\nفیلمی سینه‌مایی "بیره‌وه‌رییه‌كانی سه‌ر به‌رد" له یه‌كه‌مین به‌شداری نێونه‌ته‌وه‌یی خۆیدا به ئاماده‌بوونی "شه‌وكه‌ت ئه‌مین كوركی"، ئه‌كته‌ری سه‌ره‌كی فیلمه‌كه "حوسێن حه‌سه‌ن" و هه‌روه‌ها نووسه‌ر و به‌رهه‌مهێنه‌ری فیلمه‌كه "مه‌مه‌د ئه‌كتاش"، به نوێنه‌رایه‌تیی له هه‌رێمی كوردستان له به‌شی "ئاسۆكان"ی چل و نۆیه‌مین خولی فیستیڤاڵی نێوده‌وڵه‌تیی فیلمی كاڕڵۆڤی ڤاری له وڵاتی چیك نمایشكرا و له لایه‌ن بینه‌ران، ڕه‌خنه‌گران و ڕۆژنامه‌نووسانه‌وه پێشوازیی لێكرا.\nئه‌م فیستیڤاڵه به نمایشی 173 فیلم له سینه‌ماكارانی وڵاتانی جۆراوجۆری جیهان له ڕۆژانی 4 تا 12ی ته‌مموز / یۆلیۆی 2014 له شاری كاڕڵۆڤی ڤاری له وڵاتی كۆماری چیك به‌ڕێوه‌چوو.\nhttp://eurasiaiff. kz/en/program/main-competition/614-memories-on-stone. html\nبه‌ڕێوه‌به‌رایه‌تیی ڕاگه‌یاندنیی گشتیی فیلمی سینه‌مایی "بیره‌وه‌رییه‌كانی سه‌ر به‌رد".


پرسیار و وەڵامی تاقیكردنەوەی كوردی پۆلی 12ی ئامادەیی بڵاوكرایەوە – تۆڕی میدیایی خەڵک\nپرسیار و وەڵامی تاقیكردنەوەی كوردی پۆلی 12ی ئامادەیی بڵاوكرایەوە\n2020/07/14 - 3:30 PM\nوەزارەتی پەروەردەی حكومەتی هەرێمی كوردستان، پرسیار و وەڵامی تاقیكردنەوەی زمان و ئەدەبی كوردی ئەمڕۆی 12ی ئامادەیی بە هەردوو بەشی زانستی و وێژەیی بڵاوكردەوە.\nبەڕێوەبەرایەتی ئەزموونەكانی وەزارەتی پەروەردەی هەرێم پرسیار و وەڵامی تاقیكردنەوەی وەزاری پۆلی 12ی ئامادەیی زانستی، وێژەیی بابەتی زمان و ئەدەبی كوردی ساڵی خویندنی (2019-2020)خولی یەكەمی بڵاوكردەوە.\n1-ئەم لینکەی خواروە کلیک بکە بۆ بینیی پرسیارەکان بە هەموو گروپەکانەوە. بە شێوەزاری سۆرانی.\n1-ئەم لینکەی خواروە کلیک بکە بۆ بینیی پرسیارەکان بە هەموو گروپەکانەوە. بە شێوەزاری بادینی.\nتاقیكردنەوەكانی 12 ئامادەییوەزارەتی پەروەردەی حكومەتی هەرێم\nنەخۆشە چاكبووەوەكان هەڵمەتی بەخشینی پلازما دەستپێدەكەن\nلە(خەڵك)ەوە ئەنجامی تاقیكردنەوەی 12ی ئامادەیی بڵاودەكرێتەوە\nكاتی تاقیكردنەوەی خوولی دووەم ئاشكراكرا\nوردەكاری قەرەبووكردنەوەی خوێندكارانی 12ی ئامادەیی ئاشكرادەكرێت\nوەزارەتی پەروەردە بڕیارێكی نوێی لە بەرژەوەندی خوێندكارانی 12 ئامادەیی دەركرد


دۆلار و لیرە بەرزبوونەوە و تمەن شكا - تۆڕی میدیایی خەڵک\nدۆلار و لیرە بەرزبوونەوە و تمەن شكا\nجارێكی دیكە نرخی دۆلار و لیرەی توركی بەرامبەر بە دراوەكانی دیكە بەرزبوونەوە و نرخی تمەنیش بەهۆی كاریگەری سزا ئابوورییەكانەوە ڕۆژ بەڕۆژ ڕوو لە دابەزین دەكات.\nڕەوەند میرزا لە بازاڕی دۆلارەكەی سلێمانی بۆ (خەڵك) ئاماژەی بەوەكرد، ئەمڕۆ نرخی 100 دۆلاری ئەمریكایی بە 148 هەزار و 150 دیناری عێراقی مامەڵەی پێوەكراوە.\nڕاشیگەیاند، نرخی تمەن زیاتر شكاوە و 100 دۆلار بووە بە 2 ملیۆن و 800 هەزار تمەن و هەروەها 100 دۆلار بە هەزار و 160 لیرە بووە.\nهاوكات نرخی 100 یۆرۆ بە 167 هەزار دینار و 100 پاوەن-یش بە 199 هەزار دینار مامەڵەی پێوەكراوە.\nكۆرۆنا گۆڕاوەكە كۆنگرەیەكی جیهانی بازرگانی پەكخست\n“عێراق بەزۆر بەیەكەوە لكێنراوە و سەقامگیری بەخۆیەوە نابینێت”\nبانكی ناوەندی بڕیارێكی نوێ بۆ دابەزاندنی بەهای دۆلار دەردەكات\nخەڵك - ئەندامێكی لیژنەی دارایی لە پەڕلەمانی عیراق ڕایدەگەیەنێت، لەپێناو ڕێگەگرتن لە بەرزبوونەوەی بەهای دۆلار لە بازاڕەكان بانكی ناوەندی 3 ملیار…\nبانكی ناوەندی نزیكەی 230 ملیۆن دۆلار دەخاتە بازاڕەوە\nخەڵك- بانكی ناوەندی عیراق، نزیكەی 2239 ملیۆن دۆلاری ئەمریكایی دەخاتە بازاڕەوە، ئەمەش جوڵەیەكی زیاتر دەخاتە بازاڕی دراو لە وڵات. (زیاتر…)\nبانكی ناوەندی بۆ دابەزینی نرخی دۆلار بڕیاریدا\nخەڵك- جێگری پارێزگاری بانكی ناوەندی عێراق ئاشكرای دەكات، بە هەڵسەنگاندنی وەزارەتی دارایی و بانكەكەیان تاوتوێی گۆڕانكاری لە نرخی ئێستای دۆلاردا…\nئه‌رشیفه‌کان مانگێک دیاری بکه كانونی دووه‌م 2022 (1434) كانونی یه‌كه‌م 2021 (1511) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1454) كانونی یه‌كه‌م 2020 (61)\nدۆلار دابەزی و تمەن هەڵكشا\n20 نیسان 2021 1.30 pm\n07 حوزەیران 2021 10.59 am\nخەڵك- نرخی دۆلار لە بازاڕەكانی هەرێمی كوردستان بەراورد بە ڕۆژانی ڕابردوو بەرز بووەتەوە.\nبانكی ناوەندی بڕێكی زياتر دۆلار دەخاتە بازاڕەوە\n24 کانونی دووهەم 2022 5.00 pm\nخەڵك- بانكی ناوەندی عیراق، زیاتر لە 224 ملیۆن دۆلاری ئەمریكایی دەخاتە بازاڕەوە، كە بە بڕێكی زیاتر لە ڕۆژی پێشوو…


هەڵوێست عبداللە كەریم/ گوینەی لە زیندان و سینەماوە ئەزمونی بەرەنگاریی چەپ دەكات\nگوینە و سینەما.....\nیەڵماز گوینەی هەر لە منداڵییەوە عاشقی سینەما بووە بەشێوەیەك لە ساڵی ١٩٤٥ تا ١٩٧٢ بەبەردەوامی سەیری فیلمی كردووە ئەمەش هۆكاربووە كە زۆرشارەزای فیلمی ئەمریكی ناوەراستی شەستەكان بێت. هەر ئەو خۆشەویستییە وای كرد كە لە كۆمپیانیایەكی دروست كردنی فیلم بەناوی دار فیلم دەست بە كاركردن بكات و لە ساڵی ١٩٥٧ ئەبێتە یاریدەدەری ژمێریار و سەرپەرشتی كرینی ئەو فیلمانە ئەكات كە كۆمپانیاكە لە وڵاتانی ئەوروپا و ئەمریكاوە ئەیكرن و لە سینەماكانی توركیادا نمایشی ئەكەن. بەهۆی ئەم كارەیەوە ئاشنا ئەبێت بە بەرهەمهێنەر، دەرهینەر، بەڕێوبەری ستۆدیۆ و كۆمپانیاكانی بەرهەمێنانی فیلم لە توركیا. سەرەتای كاری سینەمایی گوینەی وەك یاریدەدەری دەرهێنەر و دواتر وەك سیناریست ئەبێت. پاشان دوای ساڵیك لە گەیشتنی بە ئەستەنبوڵ لە ساڵی ١٩٥٨ بەیارمەتی ئەتیڤ یەڵماز كە دەرهێنەرێكی بەناوبانگی كوردە، دەست بە كاركردن ئەكات. گوینەی سێ سیناریۆ بۆ فیلمەكانی ئەتیڤ یەڵماز بە هاوكاری یەشار كەمال ئەنوسێت و دوان لە بیرۆكەی سیناریۆكان لە چیرۆكی یەشار ئەبن. لەو مێژوەوە گوینەی لە فیلمەكانی ئەتیڤدا رۆڵی لاوەكی ئەبینێت و لەهەمان كاتدا كاری یاریدەدەری دەرهێنەریش لەگەڵ ئەتیڤ ئەكات. گوینەی ماوەی دووساڵ لەگەڵ ئەتیڤ كارئەكات و ئەم دوو ساڵە ئەبێتە ئەزمونێكی باش بۆ یەڵماز كە شارەزای سیستەمی بەرهەمهێنان و دەرهێنانی فیلم، نوسینی سیناریۆ، كاركردن لەگەل ئەكتەر، فێربونی تەكنیكی مۆنتاژ، وێنەگرتن و تەكنیكەكانی دیكەی دروستكردنی فیلم، ببَیت. یەلماز گوینەی و ئەتیڤ یەڵماز دوو لاوی كوردی ئاوارەی ئەستەنبوڵ بوون كە لە ساڵانی دواتردا ئەبنە بەناوبانگترین دەرهێنەر لە توركیا.\nناوەرۆكی فیلمەكانی گوینەی لە ساڵانی سەرەتایی كاركردنیدا....\nبەگشتی دوو مۆتیڤ لە زۆربەی فیلمەكانی گوینەیدا هەیە و رەنگی داوەتەوە ئەویش مۆتیڤی هەژاریی، دوژمنایەتی و تۆڵەسەندنەوەیە. ئەمەش ئەگەرێتەوە بۆ ئەو ژینگە كۆمەڵایەتی و جوگرافییەی كە گوینەی تییدا ژیاوە. لە ڕووی جوگرافییەوە گوینەی لە باكوری كوردستان لە دایك بووە و ژیاوە لە رووی كۆمەڵایەتیشەوە دانیشتوانەكەی دابەش بون بۆ چەندین هۆزی جیاواز. كێشەی دوژمنایەتی لە نیوان ئەو هۆزانەدا هەبووە و تەنانەت دایك و باوكی گوینەی لە دوو هۆزی دوژمنداری یەك ئەبن و چەندین كەسی پلە یەكی ئەوان ئەبنە قوربانی دەستی ئەو دوژمنایەتییە. ئەم دوژمنایەتییە مێژووەكەی دەیان ساڵە و تەنانەت دوای ئەوەش كە زێدی خۆیان بەجی ئەهێڵن، و هەر بەردەوام ئەبێت. جارێك حەمیدی باوك لەبەرچاوی گوینەی نۆ ساڵان بریندار ئەكرێت و بە جەستەیەكی خوێناییەوە لە دەست دوژمنەكانی هەڵدێت. ترسی تۆڵەسەندنەوە و هێرش كردنە سەریان لە لایەن دوژمنەكانیانەوە هۆكارە كە لە منداڵییەوە فیری بەكارهێنانی چەك ببَیت و بۆ هەمیشە و تەنانەت تا ئەو كاتەش كە لە فەرەنسا ئەبێت بەردەوام دەمانچە لەگەڵ خۆی هەَلئەگرێت. چەك ئەبێت بە ڕەمزێك بۆ ئەستێرەیەكی سینەمایی گەورە و گوینەی هەمیشە لە وێنە و پۆستەرەكانی و لە كارەكتەی فیلمەكانیدا، بە چەكەوە ئەبینرێت. ئەم چیرۆكی دوژمنداری و تۆڵەسەندنەوەیە ئەبێت بە هەوێنی فیلمی نیگەرانی و دوژمن. ئەو خۆی ئەڵێت: لە دوای ڕوخساری دایك و باوكم، یەكەم شت كە لەمالەوە دەمبینی، چەك بوو. ئەو چەكە بە دیواری ژورەكەمانەوە هەلواسرابوو. جگە لەوەی ئەو ئەسپانەم دەبینی كە باوكم خزمەت و چاودێری ئەكردن، لەو كاتەوە خۆشەویستیم بۆ چەك و ئەسپ لەلا دروست بوو. مۆتیڤیكی تر كە لە فیلمەكانی گوینەیدا زۆر بەرجەستە ئەبێت ئەوەیە كە خاڵی هاوبەش هەیە لە نیوان كارەكتەری ناو فیلمەكانی گوینەی، كە دیارترینیان گوینەی رۆلی كەسایەتییەكی هەژار یان جوتیارێكی بینیوە كە هەوڵ ئەدات مانایەك بۆ ژیان بدۆزیتەوە یان گۆرانكارییەك لە ژیانی خۆیدا دروست بكات بەڵام بەخێرایی ئەو هەوڵانە شكست ئەهێنێت. ئامانجی ئەو كارەكتەرانە رزگاركردنی خۆیانە لە سەختی ژیان و هەوڵدانیانە بۆ دروستكردنی ژیانێكی نوێ كە نادیارە. هەندێك لەو كارەكتەرانە گوندەكانیان بەجێ ئەهێلن و ئەبنە قاچاخچی سەر سنورەكان یان دوای ئاوارەبونیان لە شارە گەورەكان ئەبنە چەتە. هەربۆیە لە فیلمەكانی ساڵانی شەستیشدا، گوینەی نمایشی شەر و توندوتیژی ئەكات. نمونەی ئەو فیلمانەش (هەرسێكتان بە گولللە كون دەكەم، فیشەكی نەتەقێنراو، بە چەكەكەم سوێند دەخۆم، لاشەكان لە روبارێكی خویناودا سەر ئاوكەوتوون، خوێن وەك روبار ئەروات، گوینەی مردن بلاو ئەكاتەوە، واژۆكەم بە خوێن نوسراوە، ئەژیم تاكو ئەمرم، یاسای چەك، خۆین لەسەر شەقام، گەنمی خوێناوی). لە كۆی ئەو فیلمانەدا گوینەی ئەیەوێت ئەوە بڵَیت كە ئەو هەژارانە بریاری خۆیان نییە كە بون بە چەتە، هەموویان كەسانی باشن بەڵام سەختی ژیان و لە ژێر فشاری كۆمەڵگە و ستەمی سیستەمدا بونەتە كەسێكی یاخی و سەركێش. لەسەرەتادا ئەو فیلمانەی كە گوینەی رۆلی تێدا بینیوە فیلمی بازاری بون كە بە بودجە و كاتێكی كەم بەرهەم هاتوون و زۆرترین بینەر لە سینەماكاندا كۆ ئەكاتەوە، هەر ئەم فیلمانەش ئەیكەن بە ئەستیرەی سینەمایی و ئەیناسێنن. لە بەرامبەردا بەرهەمهێنەرەكانی فیلم پارەیەكی زۆر ئەدەنە گوینەی تا رۆڵ لە فیلمی رۆمانتیكی ببینێت بەلام گوینەی رەتی ئەكاتەوە و لە داهاتودا فیلمەكانی بەجۆرێك هەڵئەبژێرَیت كە رەخنە لە دەسەڵات، مۆدَیرنكردنی شارە گەورەكان وهەیمەنەی سیستەمی سەرمایەداری، ئەگریت.\nزیندان ناسنامەی هزری چەپێتی گوینەی بەهێزتر ئەكات\nگوینەی لەساڵی ١٩٦١ بۆ یەكەمجار لەسەر چیرۆكێك كە شەش ساڵ پێشتر نوسیویەتی و بە تۆمەتی پروپاگەندە بۆ كۆمۆنیزم بە دوساڵ زیندانی سزا ئەدرێت. هەربۆیە یەكەم قوناغی كاركردنی لە سینەما كۆتای یەت بەڵام دووەم قوناغی ژیانی سینەمایی دەستی پێكرد چونكە وەك ئەكتەر و وەك نوسەر پلان بۆ كاركردنی داهاتووی دائەنێت. ئەو دەستی بە لێكۆلینەوەیەكی ورد كرد لە بارەی سینەمای توركی، سیستەمی بەرهەمهینانی فیلم، ئەو هۆكارانەی وا ئەكات كە فیلمێك پر بینەرترین فیلم بێت، لە هەمان كاتدا خویندنەوەی بۆ حەز و داواكاری بینەر كرد. ئەم دوو ساڵەی زیندان هۆكار ئەبێت كە زۆربەی كاتەكانی بە خویندنەوە سەرقاڵ بكات و زیاتر ئەو كتێبانە بخوێنێتەوە كە سەبارەت بە كۆمۆنیزم و سۆشیالیزمن. خویندنەوەی ناو زیندان ئەبێت بە هەوێنی ئەو چیرۆك و سیناریۆیانەی كە لە داهاتودا ئەینوسێت و تەنانەت یەكەم رۆمانیشی بەناوی (ئەوان بەسەرشۆری مردن) هەر لە زیندان ئەنوسێت و تیایدا تیروانین و فكری چەپی خۆی بەئاشكرا دەرئەخات. چیرۆك، رۆمان و نوسینەكانی كە بەدزییەوە دەینێرێتە دەرەوە، لە رۆژنامە و گۆڤارەكاندا بڵاو ئەكرێتەوە. گوینەی بۆ نوسینەكانی خەلاتی ئۆرهان كەمال لەساڵی ١٩٧٢ وەرئەگرێت، كە گەورەترین خەڵاتی ئەدەبییە لە توركیای ساڵانی حەفتاكاندا. گوینەی بۆ تەواكردنی ماوەی زیندانییەكەی بۆ مەنفا بۆ شاری كۆنیا دور ئەخرێتەوە و بەبیانوی كۆمۆنیست بونییەوە ناوی ئەخرَیتە لیستی ڕەشەوە هەربۆیە دۆزینەوەی كار زۆر قورس ئەبێت و دواجار وەك پاسەوانێك لە یانەیەكی شەوانەدا كارئەكات. بۆ ماوەی شەش مانگ هەموو رۆژیك، چۆتە بنكەی پۆلیس و واژۆی ئامادەبونی لە شارەكەدا كردووە. دوای كۆتایهاتنی ماوەی زیندانییەكەی ئەگەرێتەوە ئەستەنبوڵ بەڵام هیچ كۆمپانیایەكی فیلم و دەرهێنەرێك نایەوێت لەگەڵ كۆمۆنیستێكی زیندانكراودا كاربكەن. لە رۆژنامەكاندا دەنوسرێت: یەلماز پوتن وەك سیخورێكی كۆمۆنیستی روسی دەستگیركراوە و ئازادكراوە. لەبەر ئەوەی ئەم ناوە گرفتی زۆر بۆ یەڵماز دروست ئەكات و دواجار ناجار ئەبێت ناوەكەی بگۆریت و بیكات بە یەڵماز گوینەی.\nلەساڵانی نێوان 1950 بۆ 1970 توركیا یەكێك ئەبێت لەو وڵاتانەی كە زۆرترین فلمی تێدا بەرهەم ئەهێنرَیت، لە شەستەكانی سەدەی رابوردودا و ساڵانە زیاتر لە دوو سەد فیلم لە توركیا بەرهەم هاتووە. كۆمپانیاكانی بەرهەم هێنان بەگشتی لە شاری ئەستەنبوڵ ئەبن و بە دەیان كومپانیای جیاواز و سەدان دەرهێنەر لە بواری فیلمدا كارئەكەن. هەربۆیە گوینەی ئەتوانێت لە ماوەیەكی كەمدا لە ئەكتەری لاوەكی لە فیلمی دەرهینەرانی تردا ببَیتە ئەكتەر و سیناریستی بەناوبانگ و دواتریش ئەبێتە یەكێك لە خۆشەویسترین و بەناوبانگرین ئەكتەری توركیا. بەو هۆیەش كە گوینەی پیشتر 5 ساَل لە پشتی كامێراوە كاری كردووە و لەو نیوەندەدا كەسانێكی زۆری ناسیوە، ئەزمونێكی زۆری كاركردنی لە ناو هۆڵی سینەماكاندا هەبووە، هەموو ئەمانە هۆكاربون كە كاتێك گوینەی لە زیندان ئازاد بوو و ئەو فیلمانەی رۆلی تیدا ئەبینی ئەبونە پربینەرترین فیلم و بەخیرایی بووە بەناوبانگترین ئەكتەری سینەمایی توركی. شایەنی باسە لە ساڵانی 1956 بۆ 1961 هیچ كەسایەتیەكی تایبەتی لە رۆلەكانیدا دروست نەكردووە بەڵكو كەسایەتییەكان لە لایەن یەشار كەمالەوە دروستكراون. لە دوای ساڵی 1964 ئەو فیلمانەی گوینەی رۆڵی تێدا بینیون هەمووی سیناریۆی خۆی بون. واتە گوینەی هەم سیناریست و ئەكتەر و هەم دروست كەری كارەكتەرەكان بووە كە خۆی رۆڵی بینیوە. لەگەڵ بەردەوام كاركردنیدا، گوینەی لە فیلمی یاسای سنوری گەورە دەرهینەری توركیا لوتفی ئەكشدا لە ساڵی 1966 رۆلی سەرەكی ئەبینێت و خەڵاتی باشترین ئەكتەر لە ڤیستیڤالی ئەنتالیا ئەباتەوە. لە ساڵی 1963 بۆ 1970 لە زیاتر لە حەفتا فیلمدا رۆڵی سەرەكی ئەبینێت، چەندان سیناریۆ بۆ دەرهێنەرانی دیكە ئەنوسێت، تەنیا لەساڵی 1965 گوینەی لە بیست و حەوت فیلمدا رۆلی سەرەكی ئەبینێت، ئەمە لە كاتێكدا لە توركیا ساڵانە نزیكی 250 فیلم بەرهەم هینراوە، واتە گوینەی لەسەدا دەی ئەو فیلمانە رۆل ئەبینێت كە لە توركیا بەرهەم هێنراون لەو ساڵەدا.


به‌رنامه‌ی 3 iTools بۆ هه‌ردوو سیسته‌می ماك و ویندۆز – کەی ئای تی ئێن\nئەپ و نەرمەکاڵا 4, ئایار 2015\nسڵاو فێرخوازان، وه‌ك ده‌زانن به‌رنامه‌ی ئای تووڵز یه‌كێكه له‌و به‌رنامانه‌ی كه به‌كار ده‌هات بۆ ئه‌وه‌ی كه‌رسته‌كانمان له كۆمپیوته‌ره‌وه بۆ ئامێره‌كانی كۆمپانیای ئه‌پڵ وه به پێچه‌وانه‌وه بگوازینه‌وه، به‌ڵام به‌م دواییانه له‌گه‌ڵ هاتنی چه‌ند نوێكارییه‌ك بۆ به‌رنامه‌كه به‌رنامه‌كه له كار كه‌وت ئه‌ویش نه‌تده‌توانی به ئاسانی په‌رگه ده‌نگی و وێنه‌كان بۆ ئای دیڤایسه‌كانمان بگوازینه‌وه، به‌ڵام خۆشبه‌ختانه ئه‌م به‌رنامه‌یه وه‌شانێكی نوێی لێ وه‌شێنرا به ناوی (iTools 3) كه تێیدا چاره‌سه‌ری ته‌واوی كێشه‌كان كراوه و ده‌توانن به ئاسانترین شێوه به‌كاری بهێنن.\n● تایبه‌تمه‌ندییه‌كانی به‌رنامه‌ی iTools:\n١. داگرتن و دانانی به‌رنامه به فایلی ipa وه به پێچه‌وانه‌وه باكئه‌پ كردنی ئه‌په‌كان و دانانی ئه‌په ئه‌په كڕاك كراوه‌كان به تایبه‌تی له‌و ئای دیڤایسانه‌ی كه جه‌یلبره‌یك كراون.\n٢. چونه نێو بوخچه‌ی گشتی ئه‌په‌كان وه كار كردن له‌سه‌ریان.\n٣. گواستنه‌وه‌ی وێنه و ڤیدیۆ و په‌رگه ده‌نگییه‌كان بۆ ئای دیڤایسه‌كان وه به پێچه‌وانه‌وه بۆ كۆمپیوته‌ر.\n٤. دانانی زه‌نگ بۆ ئای دیڤایسه‌كانتان به ئاره‌زووی خۆتان.\n٥. له‌گه‌ڵ كۆمه‌ڵێك تایبه‌تمه‌ندی تر كه له كاتی به‌كارهێنانی ئاشنای ده‌بیت.\n١. سه‌ره‌تا پێویسته به‌رنامه‌ی iTunes داگری بۆ ئه‌وه‌ی به‌رنامه‌ی iTools كار پێ بكه‌ی، له‌م به‌سته‌ره‌یه‌وه دایگره.\n٢. به‌رنامه‌ی iTools 3 به زمانی ئینگلیزی، له‌م به‌سته‌ره‌یه‌وه داگره.\nتێبینی: بۆ سیسته‌می ماك OS X دوای ئه‌وه‌ی وه‌شانێكی نوێی وه‌شێنرا ئه‌م به‌رنامه‌یه كرا پاره، واته ئه‌گه‌ر به نیاز بایت سوود له ته‌واوی تایبه‌تمه‌ندییه‌كانی ئه‌م به‌رنامه‌یه وه‌رگریت ده‌بوایه ئه‌پگره‌دت بكردبا كه نرخه‌كه‌شی ١٩$ بوو به‌ڵام ئێمه ئه‌م كێشه‌یه‌مان بۆ چاره‌سه‌ر كردوون ده‌توانن له ڕێگه‌ی ئه‌م لینكه‌ی خواره‌وه iTools Pro بۆ سیسته‌می ماك داگرن، به‌ڵام وریا بن نابێت ئه‌پده‌یتی بكه‌نه‌وه چونكه دواتر دووباره داوای ئه‌پگره‌ید ده‌كاته‌وه، له‌م به‌سته‌ره‌یه‌وه دایگرن.


پارێزگای هەولێر ١٠ بڕیاری تایبەتی بە خۆپارێزی لە نەخۆشی کۆرۆنا راگەیاند\nئەمڕۆ ٢٠٢٠.٢.٢٦ بەئامادەبوونی بەڕێز رێبەر ئەحمەد وەزیری ناوخۆی حکومەتی هەرێم و د.فرسەت سۆفی پارێزگاری هەولێر، لەدیوانی پارێزگای هەولێر کۆبوونەوەیەکی فراوان لەگەڵ هەر (١٠) قایمقامی قەزاکانی سنوری پارێزگای هەولێر و زۆربەی بەڕیوەبەرایەتیە گشتییەکان و فەرمانگە پەیوەندییدارەکان و پۆلیس و ئاسایش سازکرا، لەکۆبوونەوەکەدا ئەم خاڵانەی لای خوارە بڕیاریان لەسەر درا.\nئاوێنه: دەقی بریاری پارێزگای هەولێر تایبەت بە خۆپارێزی لە نەخۆشی کۆرۆنا.\n١- جەخت کردن و پابەندبوون بەسەرجەم بڕیارەکانی کۆبوونەوەی ئەنجومەنی وەزیران لە ڕۆژی ٢٠٢٠.٢.٢٥ تایبەت بە ڕێوشوێنەکانی خۆپارێزی لە نەخۆشی کۆرۆنا، هەروەها جێێ بەجێکردنی سەرجەم بڕیارەکانی وەزارەتی ناوخۆ و وەزارەتی تەندروستی لە کۆبوونەوەی ڕۆژی ٢٠٢٠.٢.٢٢ کە بڕیاریان لەسەر درابوو، هەرکەس و لایەنێک سەرپێچی بکات ڕووبەڕووی لێپرسینەوە دەبێت.\n٢- سەرجەم قایمقامیەتەکانی سنوری پارێزگای هەولێر ڕاسپێردران کە دەبێ بەهەموو توانایانەوە چاودێری بازاڕ و کاڵاکان و کەل و پەلی پزیشکی و سوتەمەنی بکەن، هەرکەسێک بیەوێت بازاڕ ئیستغلال بکات دەبێ ڕێکاری یاسایی توند بەرامبەری بگیرێتەبەر.\n٣- هەتا کاتێکی نادیار سەرجەم ئەو گروپە گەشتیاریانە ڕادەگیرێت کە بە ئامانجی گەشتیاری لە پارێزگاکانی عێراق دێنە هەرێمی کوردستان.\n٤- یادکردنەوەی بۆنەکانی ئادار و ئازادی و نەورۆز بەشێوەی مەراسیم و ئاهەنگ و ڤیستیڤاڵ ڕادەگیرێت، هەروەها ئەو شوێنانەی ئاهەنگی شەوانە سازدەکەن ڕادەگیرێت.\n٥- لەڕۆژی 2020.2.28 بەدواوە تا کاتێکی نادیار لەسەرجەم کافتریا و شوێنە بازرگانییەکان نێرگەلە قەدەغەدەکرێت، هەروەها بۆسەلامەتی هاوڵاتیان شوینەکانی مەساج و سینەماکان نابێ کاربکەن، هەروەها دەبێ سەنتەرەکانی وەرزش و لەش جوانی و گه‌رماو و مەلەوانگەکان پەیڕەوی تەواوی ئەو ڕێنماییانە بکەن کە لەلایەن بەڕێوەبەرایەتی گشتی تەندروستی هەولێر پێیان دەگەن، بە پێچەوانەوە دادەخرێن. هەروەها دەبێ هاوڵاتیان لەم ماوەیە خۆیان بپارێزن لەسەردانیکردنی بازاڕی ئاژەڵ و پەلەوەران.\n٦- سەبارەت بە مەراسیم و پرسە و بۆنە ئاینیەکان داواده‌كه‌ین له وەزارەتی ئەوقاف و كاروباری ئاینی و یەکێتی زانایانی ئاینی ڕێکاری گونجاو بگرنەبەر بۆ پارێزگاریکردن لە تەندروستی هاوڵاتیان.\n٧-سەبارەت بە کەمپەکانی پەنابەران و ئاوارەکان کۆبوونەوە ڕێوشوێنی پێویستی داناوە و دەبێت دەست بەجێ بەجێکردنی بکرێت.\n٨- سەرجەم فەرمانگەکان ڕادەسپێرین کە قەڵەباڵغی لەدام و دەزگاکان کەمبکرێتەوە و داواش لە هاوڵاتیانی دەکەین بۆ ئەم مەبەستە هاوکاربن و ڕوونەکەنە شوێنە قەڵەباڵغەکان و تا بکرێت ئەم ماوەیە خۆیان لەسەردان و سەفەر بۆ شارەکان ببپارێزن، هەروەها سەردانی نەخۆش جگە لە یاوەر لەگەڵ نەخۆش بەهەموو شێوەیەک قەدەغەیە.\n٩- بۆسەرجەم بازگەکانی سنوری هەولێر لەگەڵ موسڵ و کەرکوک تیمی تەندروستی و پێداویستی پشکنین دابین دەکرێت و دەبێ ڕێوشوێنی پێویست بگیرێتەبەر.\n١٠-لەسەر ئاستی پارێزگا و هەروەها لەسەر ئاستی هەر (10) قەزایی سنوری پارێزگای هەولێر ژووری عەمەلیات پێک دەهێنرێت و دەبێ ڕۆژانە کۆبوونەوە بکرێت و هەموو ڕێکارێک بگیرێتەبەر لە پێناو خۆ پارێزی لەم نەخۆشییە و پاراستن و سەلامەتی هاوڵاتیانی شارەکەمان. دەبێ لەم ماوەیەدا بەجدی تر و چڕو پڕتر چاودێری پاک و خاوێنی ڕێستورانت و چێشتخانە و هوتێل و موتێل و شوێنە گشتییەکان بکرێت.


ئەمینداری گشتی یەكگرتوو: ناحەقی بەرامبەر مەلا كرێكار كراوە – تۆڕی میدیایی خەڵک\nئەمینداری گشتی یەكگرتوو: ناحەقی بەرامبەر مەلا كرێكار كراوە\n2020/03/27 - 8:45 PM\nئەمینداری گشتی یەكگرتوو ڕایدەگەیەنێت: بەداخەوەم بۆ ئەو ناحەقییە و ئەو وڵاتەی كەلەم دۆخە تەندروستییە دژوارەدا كە دەبوو مامۆستا كریكار ئازاد بكرێ و ڕەهەندی مرۆیی و ئەخلاقی ڕەچاوبكرێت.\nسەڵاحەدین محەمەد بەهائەدین ئەمینداری گشتی یەكگرتووی ئیسلامی كوردستان لەبارەی گواستنەوەی مەلا كرێكار بۆ وڵاتی ئیتاڵیا، ئەمڕۆ 27/3/2020 لە لاپەڕەی فەڕمی خۆی لە تۆڕی كۆمەڵایەتی فەیسبوك بڵاویكردووەتەوە:” سەرباری جیاوازی بیرو بۆچوونم و هەڵوێستە دژەكانی، بەڵام بەداخەوەم بۆ ئەو ناحەقیە و ئەو وڵاتەی كە لەم دۆخە تەندروستییە دژوارەدا كە دەبوو مامۆستا كرێكار ئازاد بكرێ و ڕەهەندی مرۆیی و ئەخلاقی ڕەچاوبكرێت، كەچی دەینێرێت بۆ ١٢ ساڵ زیندانی و ناوجەرگەی كۆرۆنا لە ئیتاڵیا”.\nنووسیویشیەتی:”حەیف بۆ دروشمە پوچەكان!!”.\nئیتاڵیاسەڵاحەدین محەمەد بەهائەدینفەیسبوكڤایرۆسی كۆرۆنامەلا كرێكاریەكگرتووی ئیسلامی كوردستان\nتەندروستی هەرێم: 2 حاڵەتی تووشبوون بە ڤایرۆسی كۆرۆنا تۆماركران


بێرنی ساندەرس: دەبێت هێلەری کلنتن ببێتە سەرۆکی داهاتووی ئەمەریکا\nسیناتۆر بێرنی ساندەرس کە ڕکابەری سەرەکی هێلەری کلنتن بوو لە پـێشبڕکێی دیموکراتەکان، دەڵێت خانم کلنتن جێی شانازیـیە و دەبێت ببێت بە سەرۆکی داهاتووی ویلایەتە یەکگرتووەکانی ئەمەریکا.\nشەوی دووشەممە لە کۆنگرەی گشتی دیموکراتەکان لە شاری فلادلفیای ویلایەتی پەنسلڤانیا سیناتۆر ساندەرس کە لە هەڵبژاردنە بەرایـیەکانی نێو دیموکراتەکان بە پلەی دووەم هات ئەمەی ڕاگەیاند و گوتی وڵاتەکە پـێویستی بە ڕێبەرایەتیـیەکە کە خەڵکەکە پـێکەوە کۆبکاتەوە نەک سووکایەتی بکات بە لاتین و موسڵمان و ژن و ئەفریکایـیە ئەمەریکایـیەکان.\nجەختی لەوە کرد کە هەڵبژاردنەکان بۆ دۆناڵد ترەمپ و هێلەری کلنتن یان بێرنی ساندەرس نیـیە، بەڵکو بۆ دابینکردنی پـێداویستیـیەکانی خەڵکی ئەمەریکایە و خواستی بۆ دوا ڕۆژێـکی باشتر بۆ منداڵ و نەوەکانیان.\nپاشان سوپاسی سەرۆک ئۆباما و جۆ بایدنی جێگری کرد لە بەرامبەر ڕزگارکردنی وڵاتەکە لەو قەیرانە ئابوریـیەی لە ساڵی 2008 تێی کەوتبوو. هاوکات ڕەخنەی لە سیاسەتە ئابوریـیەکانی کۆماریـیەکان گرت و گوتی لە بەرژەوەندی تەنیا دەوڵەمەندەکانە.\nباسی لەوەش کرد لەگەڵ هێلەری کلنتن بە بەرنووسی پـرۆژەیەکی هاوبەش گەیشتوون سەبارەت بە خوێندنی منداڵانی خێزانە هەژار و کەم دەرامەتەکان، ئەویش ئەو خێزانانەی داهاتی ساڵانەیان لە 125 هەزار دۆلار کەمتر بێت کە ئەمەش 83% ی خەڵکی وڵاتەکە دەگرێتەوە، بۆیان هەبێت بە خۆڕایی لە کۆلێژ و زانکۆ حکومیـیەکان خوێندن تەواو بکەن.


سه‌رۆكی كوتله‌ی یه‌كگرتوو:واژۆمان له‌سه‌ر پرۆژه‌ى گواستنه‌وه‌ى موچه‌ى فه‌رمانبه‌رانى كوردستان بۆ سه‌ر به‌غدا كردووه\n2020-11-21 2121 جار\nسه‌رۆكی كوتله‌ی یه‌كگرتوو له ئه‌نجومه‌نی نوێنه‌رانی عێراق رایده‌گه‌یه‌نێت،ئێمه پێمان باشه حكومه‌تى هه‌رێم خۆى موچه‌ى فه‌رمانبه‌ران له كاتى خۆیدا بدات، به‌ڵام ئه‌گه‌ر نایكات ئه‌وا له‌گه‌ڵ ئه‌وه‌ین بخرێته سةر به‌غداو خۆى دابه‌شى بكات.\nئه‌مرۆ شه‌ممه 21 ی تشرینی دووه‌می 2020 د.جه‌مال كۆچه‌ر سه‌رۆكی كوتله‌ی یه‌كگرتوو له ئه‌نجومه‌نی نوێنه‌رانی عێراق له لێدوانێكى تایبه‌تدا به میدیای حیزبەكەی راگه‌یاند، وه‌كو كوتله‌ی یه‌كگرتوو واژۆمان له‌سه‌ر پرۆژه‌ى گواستنه‌وه‌ى موچه‌ى فه‌رمانبه‌رانى هه‌رێمى كوردستان بۆ سه‌ر به‌غدا كردووه.\nسه‌رۆكی كوتله‌ی یه‌كگرتوو له ئه‌نجومه‌نی نوێنه‌رانی عێراقئاماژه‌ی به‌وه‌ش كرد، ئێمه سه‌ره‌تا له‌گه‌ڵ ئه‌وه‌ین حكومه‌تى هه‌رێم خۆى مانگانه له كاتى خۆیدا موچه‌ى فه‌رمانبه‌ران دابه‌ش بكات، گه‌ر ئه‌مه ناكات پێمان باشه بخرێته سه‌ر به‌غداد و حكومه‌تى عێراق دابه‌شى بكات.\nسه‌رۆكی فراكسیۆنی یه‌كگرتوو باسی له‌وه‌ش كرد، گەر هەرێم پابەند نەبێت بەو مەرجانەی لە یاسای قەرزدا بۆی دانراوە، ئەرکی نوێنەرانی کورد لە بەغدا قورس دەبێت، لەوانەیە سیناریۆی تپەڕاندنی یاسای قەرز بێ خواستی کورد، لە بودجەی 2021 یشدا دووبارە ببێتەوە.\nد.جه‌مال كۆچه‌ر ئه‌وه‌شى خسته‌ڕوو، هەرێمی کوردستان تا ئێستا پابەند نەبووە، بۆیە بۆ هەموومان قورسە بەرگری بکەین و چەکی دەستمان لاوازە، چونکە هەرێم هیچی ڕادەست نەکردووە، بۆیە هەرێم لە تاقیکردنەوەدایە، گەر پابەند بێت، ئه‌ركمان ئاسان دەبێت، گەر پابەندیش نەبێت، قورسە بەرگری بکەین.\n1نرخی زێڕ دابەزى\n2هۆكاری نەناردنی بەشە بودجەی هەرێم ئاشکرا دەبێت\n3نرخی نه‌وت دابەزى\n4کەشتییەکی ئاسمانیی ناسا بەرەو زەوی دەگەڕێتەوە\n5لەسلێمانی گردبونەوە دژی پەسەندکردنی سزای رۆژنامەوانانی دهۆک دەستیپیکرد\n6نەتەوە یەکگرتووەکان داوای خێراکردنی بەرهەمهێنانی ڤاکسینی کۆرۆنا دەکات\n7 چەند ڕێگەیەک دەتوانیت شێوازی خەوتنت ڕێکبخەیتەوە\n8جەژن و خواردنی قەیسی و سوودەکانی\n9لە جیهاندا ١٦٠ملیۆن تووشی کۆرۆنا بووە تورکیا پێنجەمینە، عێراق یەکەمینی عەرەبە\nئیداره‌ی شنگال "دوبه‌ره‌كی" تێده‌كه‌وێت\nهۆكاری نەناردنی بەشە بودجەی هەرێم ئاشکرا دەبێت\nلەسلێمانی گردبونەوە دژی پەسەندکردنی سزای رۆژنامەوانانی دهۆک دەستیپیکرد


بەوێنە؛ ئەو پیاوەی بووە هۆی تووشبوونی پزیشكەكەی چوارتا سنوورداش كرایەوە – تۆڕی میدیایی خەڵک\n2020/04/04 - 7:08 PM\nبەڕێوبەری مەڵبەندی تەندروستی چوارتا ڕایدەگەیەنێت، ئەمڕۆ ئەو هاووڵاتیە ئێرانیەی هەڵگری ڤایرۆسى كۆرۆنا بوو لە گوندی ئەحمەدئاوای شارباژێڕ دەستگیركرا، دەشڵێت: “بەفەرمی سنورداشی ئێران كرایەوە”.\nئاوات مەحمود، بەڕێوبەری مەڵبەندی تەندروستی چوارتا لە هەژماری تایبەتی خۆی لە فەیسبووك ڕایگەیاندووە، ئەمڕۆ شەممە 4ی نیسان بەهاوكاری و هەماهەنگی تیمێكی تەندروستی و ئاسایشی سیتەك ئەو هاووڵاتییەی ڕۆژهەڵاتی كوردستان، كە دانیشتوی یەكێك لەباخەكانی گوندی ئەحمەد ئاوا بوو دەستگیر كرا.\nڕاشیگەیاندووە، ئەو هاووڵاتیە سەرچاوەی تووشكردن و بڵاوكردنەوەی ڤایرۆسی كۆرۆنا بوو بۆ هاووڵاتیەكی خزمی خۆی و پزیشكەكەی نەخۆشخانەی چوارتا و ئەمڕۆ بە فەرمی سنوورداشی ئێران كرایەوە.


روسیا هەڵوێستی خۆی لەسەر كێشە ناوەكییەكانی كۆریای باكور راگەیاند – basknet.org\nروسیا هەڵوێستی خۆی لەسەر كێشە ناوەكییەكانی كۆریای باكور راگەیاند\nجێگری وەزیری دەرەوەی روسیا ئاشكرایكرد، ڕوسیا كەناڵی پەیوەندیی كراوەی هەیە لەگەڵ كۆریای باكوور و هەربۆیە مۆسكۆ ئامادەیە دەسەڵاتەكانی بەسەر پیۆنگ یانگدا بەكاربهێنێت.\nئاژانسی رۆیتەرز بڵاویكردەوە، ئیگۆر مۆرگۆلۆڤەوە جێگری وەزیری دەرەوەی روسیا رایگەیاند، كۆریای باكوور هەوڵدەدات گفتوگۆیەكی ڕاستەوخۆ لەگەڵ ئەمەریكادا ئەنجام بدات سەبارەت بە بەرنامە ناوەكییەكەی، ئەمەش لەكاتێكدایە كە پێویستی بەوە هەیە لەلایەن چین و روسیا گرەنتی پارێزراوی هەبێت.\nوتیشی، توندكرنەوەی سزاكانی سەر كۆریای باكوور دەبێتەهۆی دروستبوونی قەیرانی مرۆیی لە وڵاتەكەداو چارەسەری بابەتەكە ناكات.\nئاماژەی بۆ ئەوەش كرد، پێم وانیە زیادكردنی سزاكان بەسەر كۆریای باكووردا ئەو ئەنجامە سیاسییانە بەدەست بخات كە دانراون.\nئەمەش لەكاتێدایە كاتینا ئادامز وتەبێژی وەزارەتی دەرەوەی ئەمەریكا لە واشنتۆنەوە بە رۆیتەرزی رایگەیاند، حكومەتەكەی ترامپ هێشتا پێی باشە بەشێوەیەكی ئاشتی‌و سیاسیی چارەسەری كێشەكانی لەگەڵ كۆریای باكوردا بكات.\nوتیشی، كۆریای باكوور لەڕێی كارەكانیەوە پیشانی داوە هیچ گرنگی نادات بە ئەنجامدانی گفتوگۆ، دەبێت ئێمە گرنگی بدەین بە بەردەوام بوونمان لەسەر زیادكردنی فشارەكانی سەر پیۆنگ یانگ تاكو نەتوانێت پەرە بە بەرنامە ناوەكیی‌و موشەكییەكەی بدات.


سمینارێک لە ژێری ناوی شەر یان ئاشتی لە کۆمەڵگی ئەمرٶژدا\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی سمینارێک لە ژێری ناوی شەر یان ئاشتی لە کۆمەڵگی ئەمرٶژدا\nسمینارێک لە ژێری ناوی شەر یان ئاشتی لە کۆمەڵگی ئەمرٶژدا\tسمینارێک لە ژێری ناوی شەر یان ئاشتی لە کۆمەڵگادا\nرۆژی سێ شەممە لە شاری یۆڤاسکولا سیمینارێک لە لایەنی حیزبی سۆسیال دێمۆکراتی فینلاند بۆ بەڕێزان تۆمیو ئرکی وەزیری دەرەوەی فینلاند و بەرێز ماتی کۆرهونن نوێنەری پارلمان لە حیزبی چەپی فینلاند و بەڕێز کای سەدەما پاستور یانشبان و خانم کاتی مەکینن رەئیسی شورای شهروانی شاری یوڤاسکول. سمینارەک کاتژمێر ٥ دوانیوەر لە لایانی بەڕێز خاتو کاتی وە کراویەوە بە خێراهاتنی بەشداران و بە تایبەت بەڕێز تومیو ئرکی کرد.\nداوتر وه‌زیری ده‌روه‌ی فینلاند، له ئه‌و شتانه که‌ئمر کۆمه‌لگای ئێمه ته‌دید ده‌کات.\nبه‌رز بوونه‌وه‌ی هه‌شیمه‌تی سه‌ر زه‌وه‌ی داوی سال 100 گه‌ر بونی کوره‌ی زه‌وه‌ی\nقیرانی ئاو که له داهاتوودا وه‌کو نه‌وت مامه‌له پێ ده‌کرێت\nچه‌کی به کۆمه‌ڵ کوژ که برێک ولات ئه‌و چه‌کیانه هه‌یه\nجاران ولاته دیکتاتوره‌کان به که‌یفی خۆیان حه‌ق وحقوق خه‌لکیان ژێر پێ نا، هه‌روه‌ها بۆ ماوه‌ێکی زۆر ده‌سلاتیان هه‌بێت،\nبه‌لام ئه‌مڕۆژه به هوی گه‌شه‌سه‌ندی تکنولوجیا هوشیاری خه‌ڵک ئه‌و ده‌سلات دارانه ناتوانن حه‌ق وحقوقی ئه‌ونه له ژێری پێ بنه‌ن و ئومری ولاتانه کوتاهی دێت عەلی مورادی ئەندامی حیزبی حدکا و ئەندامی شورای ئاموزش پەروەرش شاری یڤاسکولا وەکو بەشدار بۆی ئەوم سمینار چەند پرسیارێک لە وەزیردەرەوی فینلاند کرد\nپرسیار: هەر وەک بۆ هەموومان ئاشکارە بە زەربی ئەسلەحە ناکرێت دێمۆکراسی لە کۆمەڵگا داسەپێنیت، وەوکو لە ئەفقانستان و عراق مان دی، پرسیاری من سەبارەت بە ئێرانە ، رەژیمی ئێران ئەوە ماوەکە خەریکی وەدەس هێنانی چەکی بە کۆمەل کوژە و پتاندومی ئورانیومە، وە هەر وەها لە ماوەی بە سەرکار هاتنی هەموو ساڵێک لە لایانی یونەوە بە خاتری ژێرپێ ناینی حوقی که‌مینه نەتەوەکانی ئێران، ماکوم دەکرێت ئایا سیاسەتی فینلاند و ئورپا لە بارەی ئێرانەوە چوونە.\nئەوە راستە که‌ئێران خەریکی وەدەس هێنانی چەکی کۆمەل کۆژە، بەلام ئێمە هیچ بەڵگەیکمان نیە کە سابت بکات ئیران ئه‌و چەکی کۆمەڵکۆژی هه‌یە، ئێمە لە ڕێگای نەتەوەیەکگرتوەکانەوە هه‌ولوی فەشار بۆ سەری ئێران دینین، لە راستیدا ئە، فشارانە فەقت خەڵکی سیفی زۆر زەرەمەند دەبن. ئه‌وه فشارانه کاریگه‌ری هه‌بوو له داهاتوودا ئه‌گه‌ر ئێران هه‌روه‌ها ئێدامه‌ی بدات ئه‌و فشارانه توندتر ده‌کرێت چالاکی


هه‌ر په‌یوه‌ندییه‌كی زاره‌كی یان نازاره‌كی كه مرۆڤه‌كان، ئاژه‌ڵه‌كان یان ته‌نانه‌ت ئامێره‌كانیش دێنه ناو دنیای زمانه‌وه. كایه‌ی گشتی ئه‌و زانیارییانه‌ی كه به ئه‌ركه كۆمه‌ڵایه‌تیی-كولتوورییه‌كان و بیناكردنی زمانه‌وه خه‌ریك ده‌بێت به ناونیشانی زمانناسیی كۆمه‌ڵایه‌تی ده‌ناسرێت. كۆمه‌ڵناسان، مرۆڤناسه‌كان، فه‌یله‌سوفه‌كان و ده‌روونناسه‌كان هه‌ر یه‌كه‌یان خه‌ریكی پرسی زمان بوونه.\nهه‌ندێ كات وا وێنا ده‌كرێ توانای جۆری مرۆڤ له بیناكردنی چه‌ند رسته‌یه‌ك له‌و وشانه‌ی كه له بنه‌ڕه‌تدا دڵخوازانه‌ن و خۆیان له‌و ده‌نگانه‌وه هه‌ڵقوڵاون كه به شێوه‌ی كه‌سیی بێ مانان، ئه‌و تایبه‌تمه‌ندیه‌یه كه مرۆڤ له چه‌شنه‌كانی تر جیا ده‌كاته‌وه. هه‌موو كۆمه‌ڵگاكان زمانی تایبه‌تی خۆیان هه‌یه كه رێگه به مرۆڤ ده‌دات بیركردنه‌وه‌یه‌ك كه له ئاڵۆزییه‌كی یه‌كسانیان هه‌یه ده‌رببڕن. شتێ به ناوی زمانی ده‌شته‌كی یان باشتر بڵێم ره‌شۆك بوونی نییه، به‌ڵام ئه‌شێ كۆمه‌ڵگاكان ناچاربن بۆ ده‌ربڕینی چه‌مكه تازه‌كان وشه‌گه‌لی تازه قه‌رز بكه‌ن.\nهه‌موو مرۆڤه‌كان تواناییه‌كی پێویستیان بۆ فێربوونی زمانیان هه‌یه، به‌ڵام دواكه‌وتووییه‌كی زۆر ئه‌شێ به‌شێكی تایبه‌ت له توانا زمانه‌وانییه‌كی بخاته ژێر كاریگه‌رییه‌وه. نۆوام چۆمسكی منداڵان به هۆی به‌رنامه‌یه‌كی بایه‌لۆجییه‌وه له دایكده‌بن بۆ فێربوونی زمان ئاماده‌ن. یه‌كه‌مین كتێبی چۆمسكی بونیاده سینتاكییه‌كان) (syntactic structure) سێ مۆدێلی زمان باس ده‌كات. ئه‌و له‌م كتێبه‌دا ئه‌م ئه‌رگومێنته ده‌خاته ڕوو كه ته‌نیا مۆدێلی سێیه‌م كه ئاڵۆزترین مۆدێله و پێكدێ له‌و شته‌ی كه ئه‌و به رێزمانی راگوزاراوه له قه‌ڵه‌م ئه‌دات، ده‌توانێ پانتاییه‌كی بێكۆتای رسته‌كان له زمانه سروشتییه‌كان بخاته ڕوو.له‌هه‌مان ساڵدا، بێ.ئێف. سكینه‌ری سایكۆلۆجیست تویژینه‌وه‌كه‌ی خۆی له‌مه‌ڕ به‌ده‌ستهێنان و وه‌رگرتنی زمان بڵاو كرده‌وه و چۆمسكیش خوێندنه‌وه‌یه‌كی تێروته‌سه‌لی بۆ كرد.\nتێبینییه سیاسییه‌كانی دوو زمانیبوون ته‌نیا یه‌كێكه له ره‌هه‌نده‌كانی په‌یوه‌ندیی نێوان زمان و كولتوور. زمانه‌كان بۆ ته‌واوی به‌شه جیاوازه‌كانی كولتووری كۆمه‌ڵگایه‌ك په‌رش ده‌بنه‌وه و ئه‌و بایه‌خه‌ی كه مرۆڤناسه‌كان له تویژینه‌وه‌ی كۆمه‌ڵگاكانی تر بۆ فێربوونی زمانی لۆكاڵی دایده‌نێن، له‌م فاكته‌وه سه‌رچاوه ده‌گرێت. بۆ نموونه، زمانه‌كان ئه‌وه ده‌خه‌نه ڕوو كه كۆمه‌ڵگاكان چۆن ژینگه‌ی خۆیان، له چه‌شنی په‌یوه‌ندی خزمایه‌تی، سنووری ئاژه‌ڵه‌كان، ره‌نگ و خواردن و جیهانی سروشتییان پله‌به‌ندی و هه‌ڵده‌سه‌نگێنن. هه‌ر كۆمه‌ڵگایه‌ك سیسته‌مێكی پله‌به‌ندی جیاوازی خۆی هه‌یه كه تاراده‌یه‌ك یارمه‌تی پاراستنی سنووری نێوان خۆی و ئه‌وانیتر ده‌كات. به‌م چه‌شنه، په‌یبردنی دوولایه‌نه بایه‌خی كولتووری و زمانناسیی زمانی سوودلێوه‌رگیراو بۆ دووركه‌وتنه‌وه له هه‌ڵه‌تێگه‌یشتن پێویسته؛ وه‌رگێڕانی تێگه‌یشتن و چه‌مكه هه‌ڵقوڵاوه‌كانی نێو كولتوور بۆ ئه‌و ده‌سته‌واژانه‌ی كه بۆ ئه‌ندامانی كۆمه‌ڵگایه‌كی تر شایه‌نی تێگه‌یشتن بێ، له توخمه سه‌ره‌كییه‌كانی كاری مرۆڤناسان و هه‌روه‌ها پسپۆرانی كولتووره جیاوازه‌كانه. ده‌سه‌ڵاتیی زمان ئه‌شێ له رووی سیاسیی یا دروشمه‌وه ببینرێ، واته له‌و جێیه‌ی كه وشه‌ی وه‌ك دیموكراسی یا ده‌سته‌واژه‌ی وه‌ك ره‌ش جوانه ده‌توانن گرووپه گه‌وره و هه‌مه‌چه‌شنه‌كان بۆ كرده‌ی سیاسیی ببزوێنن. هه‌روه‌ها زمان كه‌لێن و درزگه‌لی گرنگی نێو كۆمه‌ڵگاكان ده‌خاته ڕوو كه خۆی ره‌نگده‌ره‌وه‌ی هۆكاره فراوانتره‌كانی دنیای سیاسیی و ئابووریین. بۆ نموونه بازڵ بێرنستین () ئه‌وه‌ی خستۆته ڕوو ئه‌گه‌ر چی ره‌مز و هێما كه‌لامییه‌كانی چینی ناوه‌راست و چینی كرێكار له رووی په‌روه‌رده‌یی له به‌رده‌ن هه‌ڕه‌شه و په‌راوێزخستندان. دیارده‌یه‌كی هاوشێوه ئه‌شێ له په‌یوه‌ندیی نێوان زمان و پێشینه‌یی ناوچه‌یی، لۆكاڵی یان ئایینی بدۆزرێته‌وه. له لایه‌كی تر، گرووپه نه‌ته‌وه‌ییه‌كان ئه‌شێ له زمانه‌كان خۆیان وه‌ك ئامرازێكی ره‌مزی بۆ به‌ره‌وپێشبردن یان په‌ره‌سه‌ندنی شوناسی خۆیان یان وه‌ك ئامرازێك بۆ به‌رگری له‌و فشاره ده‌ره‌كییانه سوودی لێ وه‌ربگرن.


سەرکەوتووبێت خەباتی بەردەوامی خوێندکارانی زانکۆ و پەیمانگاکانی کوردستان !\n2021.11.30 - 00:38 290 like 0\nلە ماوەی ڕابوردوودا خوێندکارانی زانکۆ و پەیمانگاکانی سلێمانی و هەولێر و دهۆک و چەندین شار و شارۆچکەی تری کوردستان دەستیان بە خۆپێشاندان و ناڕەزایەتی کرد، بۆ بەدەستهێنانی دەرماڵە و مافە زەوتکراوەکانیان. بە هەزارانیان بەرەو جەرگەی شار بە ڕێکەوتن و هەستان بە داخستنی ڕێگا سەرەکیەکان لە هەموو لایەکی شارەوە. ئەوان داواکاری گەڕانەوەی دەرماڵە و شایستە داراییەکانیان دەکەن و بۆ ئەم مەبەستە هاتوونەتە مەیدان. دەرماڵەیەک کە لە لایەن "حکومەتی هەرێمەوە" لە ساڵی ٢٠١٤ ەوە بڕدراوە بە بیانووی دابەزینی نرخی نەوت و شەڕی داعش و کەمی بودجە.\nلەم ململانێ گەورەیەدا، هێزە ئەمنیەکان زۆر دڕندانە بەرەوڕووی خوێندکارانی وەتەنگهاتوو بوونەوە و وەک پیشەی هەمیشەییان کەوتنە گیانی خوێندکاران و دەیانوویست بە بەکار‌هێنانی توندوتیژی و گازی فرمێسک ڕژێن و سووکایەتی پێکردن و گرتن و لێدان و ئەشکەنجە کۆتایی بەم هاتنە مەیدانەیان بهێنن. ئەم دەزگا داپڵۆسێنەرانە درێغییان نەکرد لە گرتن و زیندانی کردنی هەڵسوڕاوانی سیاسی و پشتیوانانی خوێندکاران لە ناو چین و توێژەکانی تری کۆمەڵگادا و دەیان کەسیان زیندانی کردووە. بەڵام هەموو هەوڵەکانیان جگە لە تۆمارکردنی ڕیسوایی بۆ خۆیان هیچی لێ سەوز نەبوو، بگرە بە پێچەوانەوە، سەرکوتی ئەوان، ڕقی خوێندکارانی توندتر دەکردەوە.\nداواکاری خوێندکاران بۆ گێرانەوەی دەرماڵەکانیان هێجگار بەرحەق بوو، کە هاوسۆزییەکی کۆمەڵایەتی بۆ ناڕەزایەتی و داواکارییەکەیان هێنایە پێش. بەڵام ناوەرۆکی داواکارییەکان زۆر لە دابینکردنی دەرماڵە فراوانتر بوو، دابینکردنی دەرماڵە ئەگەرچی پارەیەکی هێجگار کەمە، بەڵام مانایەکی قوڵی چینایەتی دەدات بە دەستەوە، ئەوان پێمان دەڵێن: هاتوونەتە مەیدان چونکە چی تر ناتوانن ئەو جیاوازییە چینایەتیە فراوانە و ئەو ئاستە لە هەژاری و نەداری قبوڵ بکەن، وە چی تر ناتوانن بێ ئاوی و بێ کارەبایی و نەبوونی خزمەتگوزاری لە بەشە ناوخۆییەکانیان دا تەحەمول بکەن. ئەمجارە بەشێک لە کۆمەڵگە هاتنە مەیدان لە پێناو باشتر کردنی ژیان و گوزەرانیان و ڕاستەوخۆ خواستی کەمکردنەوەی قازانجی چینی بورجوازی دەسەڵاتداری کوردی بەرزکردەوە و بەم پێیە ئاکامەکەی دەبێتە هۆی کەمکردنەوەی پشکێکی بچوک لە قازانجی ئەوان. ئەم هۆیە وای کرد کە دەسەڵاتی بورجوازی کوردی بە هەردوو بەشەکەیەوە لە زۆنی سەوزو زەرد زۆر هیستیریانە پەلاماری خوێندکاران و ناڕەزایەتیەکەیان بدەن و سەدان خوێندکاریان زیندانی کرد و سەدانیی دیکەش تووشی ئازار بوون و هێزە ئەمنیەکان چەندین جار سنوری زانکۆکانیان بە پۆستاڵەوە بەزاند.\nئەم هێزە گەورەیەی گەنجان و خوێندکاران، دەسەڵاتی ناچارکردووە، ئەگەرچی بە کەموکووڕی و هەڵخەڵەتێنەرانەش بێت، بە شێوەیەک لە شێوەکان مل بدات بە داواکارییەکەیان. بەڵام ئەم ملدانەش کە دەسەڵاتی بورجوازی کوردی ناچارکرد، لە ژێر زۆری ناڕەزایەتیەکانی خوێندکاراندا بووە، بۆیە هەرکات دەسەڵاتی بورجوازی کوردی فرسەت بهێنێت جارێکی دیکە دەرماڵە دەبڕێتەوە لە ژێر ناوی جۆراوجۆری کەمبوونەوەی نرخی بەرمیلە نەوت، یان نەناردنی مووچە لە بەغداوە یان هەر هۆیەکی دیکە، وەک کەمکردنەوەی بودجە لە وەزارەتی خوێندنی باڵا.... بەتایبەت کە بریارەکەی "سەرۆکایەتی وەزیران سەرفکردنی پارەیە بۆ وەزارەتی خوێندنی باڵا" نەک بە شێوەیەکی ڕاستەوخۆ و وەک بڕیاری سەرۆکایەتی وەزیران "بۆ دەرماڵەی خوێندکاران" وتەنانەت سەرۆک وەزیرانی"حکومەت" لە سەردانیدا بۆ زانکۆی سەلاحەدین لە ڕۆژی ٢٧.١١.٢٠٢١ دا ڕایگەیاند کە پارە بۆ خوێندکارە "کەمدەرامەتەکان" سەرف دەکەن، کە ئیتر ئەمە دەبێت بە سەدەقە نەک مافێکی ڕەوای خوێندکاران. بۆیە بابەتی سەرەکی ئەوەیە کە خوێندکاران و بەتایبەت چالاکەوانەکانیان، پێویستە سود لەو تەجروبە گەورەیەی خۆیان ببینن و بیکەنە دەستمایەیەک بۆ ڕیکخراوو بوون و یەکگرتووبوونی ڕێزی ناڕازی خوێندکاران لە سەرجەم زانکۆ و پەیمانگاکانی کوردستاندا. کارێکی لەم چەشنە مانای سەرکەوتنێکی کۆمەلایەتی و سەقامگیرتر و دەستکەوتێکی پڕ دەستتر و قەڵغانێکی بەهێزە بۆ بەدەستهێنانی داواکارییەکانی دیکەی خوێندکاران. سەرکەوتنی ئەم کارە لە گرەوی ئەوەدایە کە تا چەندێک دەتوانن لە ناوەندەکانی خوێندن و لە ڕشتە و کۆلێجە جیاوازەکانی زانکۆ و پەیمانگە جیاوازەکاندا نوێنەرایەتی خۆیان هەڵبژێرن و لە ئاستی کوردستاندا لە کۆبوونەوەی نوینەرانی زانکۆو پەیمانگە جیاوازەکاندا ڕێکخراوی خۆیان پێکبهێنن و چالاکەوانانی ناڕازی خۆیان وەک نوێنەر بۆ بەڕێوەبردنی ڕێکخراوەکەیان هەڵبژێرن.\nکارو ئامانجێکی لەم چەشنە دەبێتە مایەی پێکهێنانی بناغەیەکی خەباتکارانەی پتەو بۆ دابینکردنی داواکارییەکانیان و بەرزبوونەوەی پێگەی ناڕەزایەتی خوێندکاران لە ئاستی کۆمەڵایەتیدا و لە چوارچێوەی خەباتی چینایەتی فراوان و کۆمەڵایەتیدا. بەتایبەت کە بزوتنەوەی ئەمجارەی خوێندکاران بە ڕۆشنی خوێندکاران و ڕۆلەکانی چینی پڕۆلیتاریا و زەحمەتکیشی کوردستانی لە خوێندکارانی چینی بورجوازی جیاکردەوەو، بە ئاشکرا ئەم ناڕەزایەتیە، دوو بەرەی جیاوازی لە نێوان خوێندکاراندا پێکهێنا، بەرەی زۆربەی زۆری خوێندکاران کە ڕۆڵە و نەوەکانی چینی پڕۆلیتاریان، پارەیان لە گیرافاندا نیە و ناچار بوون ژەمە خۆراکی ڕۆژانەیان کەمبکەنەوە و خراپترین جۆرەکانی خواردەمەنی بخۆن، وە کەمینەیەک کە نەوە و ڕۆڵەکانی چینی بورجوازی کوردن و باوک وخێزانەکانیان یان بەرپرسی حزبی و "حکومین" یان نەوە و ڕۆڵەی ملیۆنیر و ملیاردێرەکانی کوردستانن، نەک پێویستیان بە دەرماڵەی مانگانە نیە، بەڵکو خەرجی ڕۆژانەیان دوو هێندە و سێ هێندە و زیاتری ئەو دەرماڵەیەیە کە "حکومەت" بڕیاری داوە مانگانە بیداتە بەشێک لە خوێندکاران. ڕێگای درووست بۆ دابینکردنی داواکارییەکانی خوێندکاران لە دەرماڵەی تەواوە بگرە تا دەگاتە باشکردنی ژیان و گوزەرانی خوێندکاران و دابینکردنی ئازادییە فەردی و مەدەنیەکان و سەرجەم داواکارییەکانی دیکە، لە گرەوەی ڕێکخراوبوون و یەکگرتوو بوونی خوێندکارانی ناڕازیدایە.\nبژێ خۆپیشاندان و ناڕەزایەتی خوێندکاران بۆ بەدەستهێنانی داخوازیەکانیان.


یادەوەریەک لە مێژوو(ئەو فڕۆكەوانەی ئامادە نەبوو هەڵەبجە كیمیاباران بكات)\nشاڵاو محەمەد _ ڕۆژنامەی هاوڵاتی\n"ئایدن پێش ئەوەی لە سێدارە بدرێت ووتی تۆ بڵێت لەدوای مردنم كورد ڕێزم لێبنێت "\nدوای ئەوەی ژنەكەی رەتیكردەوە لەبارەی مێردەكەی قسە بۆ هاوڵاتی بكات، پەیامنێری هاوڵاتی هەوڵی زۆریدا تا لەزیاد لەسەرچاوەیەكەوە زانیاریی زۆرتر دەست بخات لەبارەی فڕۆكەوان (ئایدن مستەفا حەمید).\nئایدن لەبەر ئەوەی ئامادە نەبوو بۆمبی كیمیایی بەسەر شاری هەڵەبجەدا بەربداتەوە، سەدام حسێن‌و عەلی كیمیایی ملیان كرد بەپەتا. 25 ساڵ تێپەڕی بەسەر كیمیایی بارانكردنی هەڵەبجەدا، هێشتا كورد وەكو پێویست ئاگاداری ئەو كەسە نیە باكی بەگیانی خۆی نەبوو لەبەر ئەوەی كورد نەكوژێ.\nبنەماڵەكەی ئایدن پیربوون‌و سەریان نایەوە كەچی میللەتێك بەكارەساتی ئەوانی نەزانی. بڕیارە ئەمساڵ كورد خەڵاتیان بكات‌و رێزیان لێبنێ.\nئایدن كێ بوو\nپەیامنێری هاوڵاتی هەوڵی زۆریدا تا لەڕێی هاوڕێ‌و ئاشناكانی ئایدن زانیاریی زۆرتر لەبارەی ئەو پیاوە پەیدا بكات، باش بوو زیاد لەچەند كەس هاوكارییان كردووە تا ئەو زانیارییانە دەست بخات.\nئایدن مستەفا حەمید ناسراو بەئایدنی فڕۆكەوان، ساڵی 1957 لەشاری كەركوك لەدایكبووە، توركمانێكی شیعەی ئەو شارەیە، ساڵی 1979 پەیمانگەی تەكنیكی كەركوك تەواو دەكات، دواتر بەكالۆریۆس دەخوێنێ لەبواری ئەندازیاری میكانیكی. هاوڕێكانی دەڵێن جیاواز لەپسپۆڕییەكەی خۆی ئارەزووی زۆری هەبووە بۆ فڕۆكەوانی.\nهەروایكرد دوو ساڵ‌و شەش مانگ چووە خولێكی راهێنانی فڕۆكەوانی‌و لەژێر چاودێری چەندین راهێنەری بیانی. ساڵی 1984 دەبێتە فڕۆكەوانێكی باش‌و لەسوپای عێراقدا ناوبانگ پەیدا دەكات، بەڵام هەر بەهۆی فڕۆكەوانی ژیانی لێسەنرایەوە. ئایدن لەتەمەنی 31 ساڵیدا لەسێدارە درا. باوكی سێ كچ بوو، بەپێی زانیارییەكانی هاوڵاتی كچەكانی ئێستا لەوڵاتی توركیا دەخوێنن (جەدیم) یەكێك لەكچەكانی خوێندكاری دكتۆرایە لەزانكۆی ئەنقەرە.\nئایدن‌و هەڵەبجە لەڕۆژەكانی دوای 14/3/1988\nئەوكاتەی هەڵەبجە لەلایەن پێشمەرگەو سوپای پاسدارانی ئێرانی ئازادكرا، رژێمی سەدام حسێن تۆڵەیەكی جەرگبڕی دەوێ باشترین رێگە بۆ ئەوان بەردانەوەی بۆمبی پڕكراوە لەكیمیایی بەسەر شارەكەدا. عەلی حەسەن مەجید ئامۆزای سەدام‌و هەمەكارەی رژێمەكەی لەكوردستان حەوت فڕۆكەوان دەست نیشان دەكات بۆ ئەوەی كارەكە ئەنجام بدەن، ئایدن یەكێكە لەوان.\nعەلی كیمیایی ئایدن رادەسپێرێ سەركردایەتی ئەو فڕۆكەوانانە بكات كە دەبێ هەڵەبجە بۆردمان بكەن، ئایدن هەر زوو رەتیدەكاتەوە، رەتكردنەوەیەك دواجار گیانی خۆی لەسەر دانا.\nبەپێی قسەی كەسێكی ئاگادار كە لەئایدنی بیستووە ئەو قسانە چوون بەبەینی عەلی كیمیایی‌و ئایدندا. عەلی كیمیایی: بۆچی ئەو كارە ناكەیت؟ ئەوە ئەركەو دەبێ ئەنجامی بدەی؟ ئایدن: دەمەوێت سەرۆكی فەرماندە سەدام حسێن ببینم، داواكەی سەریگرت‌و ئایدنیان برد بۆ لای سەدام لەشاری بەغدا، سەدام‌و ئایدن ئەو قسانە دەكەن. ئایدن: جەنابی سەرۆك، ئەو میللەتە خێر لەخۆ نەدیوە هیچیان نیە تا بەوجۆرە كۆمەڵكوژ بكرێن نەدەوڵەتیان هەیە نە هیچ كاتێك كیمیاباران دەكرێن ژن‌و منداڵ‌و پیاو تیا دەچن كە هیچ تاوانێكی نەبووە ئەوان چەندین خەونیان هەیە، گەورەیی بنوێنەو دەستبەرداری ئەم كارەبە. سەدام حسێن: ئەوە كێشەكەیە كورد خۆی هیچ نیەو داوای شتی زۆر دەكات، بۆیە پێویستە كۆمەڵكوژ بكرێن. ئەوەی قەبوڵی نیە ئەو كارە بكات ملی دەكرێت بەپەتی سێدارەدا.\nدوای ئەو وتوێژە كورتەی سەدام‌و ئایدن، ئایدن دەگوازرێتەوە بۆ زیندان‌و بەدرێژایی شەش مانگ ئەشكەنجەو ئازار دەدرێت، جگەلەوەش داوای لێدەكەن ئەگەر بە كیمیابارانكردنی هەڵەبجە هەستێت، پلەی فڕۆكەوانی (رائید)ەوە دەكرێت بە (عەمید)، بەڵام ئەو كەسانەی لەنزیكەوە ئایدنیان لەزیندان بینیوە دەڵێن سوور بووە لەسەر هەڵویستی خۆیی‌و حزبی بەعسی بەتاوانبار وەسفكردووە، دوابەدوای ئەوە سزای لەسێدارەدانی بۆ دەرچووە. شەش مانگ دوای كیمیایی بارانكردنی هەڵەبجە، ئایدن لەمانگی (سێپتەمبەر- 9/ 1988) لەسێدارە دراو لەگۆڕستانی (موسەڵا) لەشاری كەركوك ئەسپەردەی خاك كرا.\nبنەماڵەكەی: ئایدن دژی ئەنفال‌و كیمیاباران بوو\nمەیسونە مستەفا خوشكی ئایدنەو نیشتەجێی (حەویجە) بوو رۆژی 2/8/2012 كۆچی دواییكردووە لەتۆمارێكی دەنگیدا كە دەست پەیامنێری هاوڵاتی كەوتووەو چەند مانگ بەر لەمردنی لەبارەی ئایدنەوە قسەی كردووە دەڵێت ئایدن پیاوێكی ئاشتیخواز بووە.\n«ئایدنی برام هەمیشە شۆڕشگێرو ئازادییخوازەكانی خۆش دەویست، دژی كوشتنی ئینسان‌و ئەنفال‌و كیمیاباران بوو بەو گەنجیە ئامادەنەبوو بۆ پلەو پارە ویژدانی خۆی بفرۆشێ. بەمنداڵیش كاتێك یارییمان دەكرد دەمانوت تۆ گریمان پیاوكوژەكەی راستەوخۆ توڕە دەبوو دەیوت نا من پیاوە سواڵكەرەكەم پیاوكوژەكە پارەكەم لێ دەدزێ‌و هەڵدێت.\nئایدن روحێكی گەورەی مرۆڤدۆستی لەناخیدا بوو «مەیسونە لەتۆمارە دەنگیەكەدا وا دەڵێ. بڵێی كورد رێزم لێ بنێن؟ هاوزیندانییەكی ئایدن چیرۆكی ئەو ماوەیە دەگێڕێتەوە پێكەوەبوون لەگرتووخانە.\nبەگوێرەی قسەی (نەجات نوری) بێ، ئایدن لەزیندان زۆر ورەی بەرزبووەو ئاسوودە دەركەوتووە سەرباری ئەوەی دڵنیابووە لەسێدارەش دەدرێت. نەجات ئێستا نیشتەجێی شارۆچكەی (یایچی)ــە 25 كیلۆمەتر لەباشووری كەركوكەوە دوورەو قسەی بۆ هاوڵاتی كردووە «ئایدن پێی وتم لەسەر ئەوەی ئامادە نەبووم كیمیابارانی شاری هەڵەبجە بكەم، خراومەتە زیندان ئەگەری زۆرە لەسێدارەیش بدرێم، كە تێكەڵاوییمان زۆر بوو گریام بۆ چارەنووسەكەی، كەچی ئەو بەپێكەنینەوە وتی نەجات بۆ دەگریت لەپێناوی ئاسودەیی ویژدانم سەربەرزم ئەگەر بمرم، دواینجار هاتە لام وتی بڵێی رۆژێك بێت ئەو نەتەوەی خۆم كردە قوربانی بۆی رێزم لێبنێن؟ كاتێ ماڵاوایی كرد پێكەوە زۆر گریاین».\nنەجات نەیشاردەوە گلەیی زۆری لەمیللەتی كورد هەیە لەئاست لەبیركردنی ئەو كەسە خۆبەختكەرەی لەپێناو ئەوەی ئامادە نەبوو بیانكوژێ بۆخۆی كوژرا «دەبوو ئێستا رەسمی ئایدن لەهەڵەبجە هەبووایەو گەلی كورد ستایشی هەڵوێست‌و قوربانیدانی ئەویان بكردایە«.\nبەپێی قسەی چەند كەسێكی دیكە كە ئاگاداری ئەو فڕۆكەوانانەیە كیمیابارانی هەڵەبجەیان كردووە، بێ ئەوەی ژمارەیان دیاربێ دەوترێت فڕۆكەوانی كوردیشیان تێدابووە، هەرچەندە هیچ شوێنێك نەبوو راستی ئەو قسەیە بسەلمێنێ.\nوەزارەتی شەهیدان‌و كاروباری ئەنفالكراوەكان بڕیارە لە16/3ی ئەمساڵدا رێز لەبنەماڵەو كەسوكاری ئایدن بنێ‌و لەمەڕاسیمی یادكردنەوەكەدا ئامادەبن، فواد عوسمان وتەبێژی وەزارەتی شەهیدان‌و كاروباری ئەنفالكراوەكان رایگەیاند بنەماڵەی ئایدن لەبەغدا نیشتەجێن‌و بۆ ئەوەی رێزیان لێبنرێت بڕیارە بهێنرێنە شاری هەڵەبجەو خەڵات بكرێن.Visa mer


پیتاندنی ئۆرانیۆمی سەدا 90 لە ئێران بوونی نییە - Mehr News Agency\nAP ١٤٠٠ سەرماوەز ١١ ١٠:٢٠\nNews Code 40169\nبە ڕاپۆرتی ئاژانسی هەواڵی مێهر لە فرانس 24، ڕافائێل گرۆسی بەرپرسی گشتی ئاژانسی نێودەولەتی وزی ناڤۆکی لە لێدوانێکدا وتی: بە پێی مەبەستێکی سیاسی کە لە نێوان دانوستانکارەکان لە ڤیەنا هەیە، ئەگەری گەییشتن بە ڕێککەوتن لە نێوان دوولایەن، هێشتا هەیە.\nبە گوێرەی ئەم ڕاپۆرتە، بەرپرسی گشتی ئاژانسی نێودەوڵەتی وزەی ناڤۆکی زیادی کرد: ئاژانسی نێودەوڵەتی وزەی ناڤۆکی لە نزیکەوە دانوستانەکان شوێنگیری دەکات. ئاساییە کە ئاژانس بەشێک لە ڕێککەوتنی ناڤۆکی نییە، بەڵکوو ڕۆڵی چاوەدێری بە سەر ئەو مادانە کە لەسەر ڕێککەوتن کراوە، لە ئەستۆیەتی.\nگرۆسی لە درێژەدا وتیشی: ئێمە زۆر هیوادارین کە لایەنە جیاوازەکان خێرا پێکەوە ڕێککەوتن بکەن.ڕاستی ئەوەیە کە لە ساڵی 2015ەوە تا ئێستا گۆڕانکارییەک لە بەرنامەی ناڤۆکی ئێران دروست بووە. ئێران ئاستی پیتاندنی ئۆرانیۆمی خۆیی بەرز کردووەتەوە و ئەمڕۆکە بەرەیەکی نوێ لە سانتریفیوژەکان لە ئەو وڵاتە خەریکە خولانەوەن.\nناوبراو وتیشی: هەموو لایەنەکان بەدوای گەڕانەوە بۆ شێوەی سەرەتایی ڕێککەوتنی ناڤۆکین. هاوپەیوەند بە پرسگەلێکەوە کە سەبارەت بە ئۆرانیۆمی 90 لەسەد لە ئێران دێتە ئاراوە ئەبێ بڵێین کە ئاژانس، ڕاستیی ئەو زانایاریانە پشت ڕاست ناکاتەوە. ئێستاکە، پیتاندنی ئۆرانیۆمی سەدا 90 لە ئێران بوونی نییە، بەڵام مەودایەکی کەم لە نێوان ئۆرانیۆمی 60 لەسەدی و 90 لەسەدی هەیە.\nئۆرانیۆمی 90 لەسەد


📅 00-01-1996 رێکەوت و رووداو (کڕۆنۆلۆژیا)\n👁 ئەم بابەتە 6,523 جار بینراوە\n- دەرکردنی بەیانێکی هاوبەش لە دژی گرتن و چەوساندنە [ زۆرتر... 👁] ✖ ✖ ✖ 0 0 ✔ 90% ✍ هـ.ب. 30-8-2010 11:21:12\n📅 00-04-1995 رێکەوت و رووداو (کڕۆنۆلۆژیا)\n- دامەزراندنی کۆنگرەی گەلی کوردستان لە لەندەن. [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:21:01


بازرگان on the App Store\nیه‌كه‌مین ئاپی كوردی تایبه‌ته به فرۆشتن و به‌بازاڕكردن ( Marketing & Sales) بۆ ئه‌وانه‌ی كاری فرۆشتن ده‌كه‌ن جا ئه‌گه‌ر خاوه‌ن كار بیت یاخود نوێنه‌ری فرۆشتن یانیش بازرگان ، زۆرترین ته‌كنیكه‌كانی تێدایه.\nله‌گه‌ڵ چه‌ندین بابه‌ت ده‌رباره‌ی ماركێتینگ و نهێنیه‌كانی به‌بازاڕ كردن و بازاڕكردنی ئه‌لیكترۆنی Digital Marketing.\nبه‌پێی توێژینه‌وه‌یه‌ك كه‌سانی سه‌ركه‌وتوو و بازرگانه ملیۆنێره‌كان مانگانه ٦ په‌رتووك ده‌خوێننه‌وه به‌لانی كه‌م، وه ئاماده‌ی ٢ تا ٣ خولی تێر وته‌سه‌ل ده‌بن، به‌تایبه‌ت ده‌وڵه‌مه‌نده‌كان كه هه‌رگیز له فێربوون ناوه‌ستن.\nله‌به‌ر خێرای سه‌رده‌می ته‌كنه‌لۆجیا و كه‌می كات، ویستمان ئێمه‌ی كوردیش له‌م زانیاریه سه‌رده‌میانه دوا نه‌كه‌وین، به‌تایبه‌ت له چه‌ند بابه‌تێكی وه‌ك و به‌بازاڕكردن Marketing و فرۆشتن Sales له‌گه‌ڵ بابه‌تی سامانداری و دامه‌زراندنی بزنسی سه‌ربه‌خۆی خۆت.\nئه‌م بابه‌تانه له‌به‌ر ئه‌وه‌ی زانستی نین و مرۆین، به‌رده‌وام لێكۆڵینه‌وه‌یان ده‌رباره‌وه ده‌كرێت و گۆڕانكاریان به‌سه‌ر دادێت، بۆیه نابێت داببڕێین له‌خوێندن و له‌ڕێگای مۆبایله‌كه‌مانه‌وه تا پێمان بكرێت له بابه‌تی نوێ و سه‌رچاوه‌ی باوه‌ڕپێكراو بگه‌ڕێین.\nئێمه وه‌ك كۆمپانیای جیاساز سوودی زۆرمان له‌م ته‌كنیكانه بینیوه و ویستمان هاوڵاتی كوردیش له‌به‌ر كه‌می سه‌رچاوه كوردیه‌كان، له‌م بابه‌تانه بێ به‌ش نه‌بن.\nهه‌موو بابه‌ته‌كان به كوردین و زاده‌ی لێكۆڵینه‌وه و تاقیكردنه‌وه‌ی كۆمه‌ڵگه‌ی كورده‌وارین، شتێكی كۆپیكراو نیه كه له‌گه‌ڵ كۆمه‌ڵگه‌ی كوردی نه‌گونجێت و ته‌نها بیرۆكه یاخود وه‌رگێڕان بێت.\nجگه له‌وانه‌ش گرینگی به كاری سه‌ربه‌خۆ و سامانداری تاكی ده‌دات، گرینگترین زانیاریه سه‌رده‌میه‌كانی ده‌رباره‌ی پاره و ده‌وڵه‌مه‌ندی تێدایه\nئه‌م ئاپه هانده‌ر ده‌بێت بۆت كه هه‌نگاو به هه‌نگاو ببیت به خاوه‌نی كاری سه‌ربه‌خۆ و داهێنان له بواری كاره‌كه‌تدا بكه‌یت.\nچونكه دونیای بازاڕگه‌ری و زانستی بازاڕسازی ئه‌مڕۆ زۆر ووردبۆته‌وه و زۆر خێراش ده‌ڕوات ، هه‌موو كه‌س ناتوانێت جگه له بواره‌كه‌ی خۆشی به‌رده‌وام بگه‌ڕێت له‌سه‌ر ڕاستترین سه‌رچاوه و بابه‌ته‌كان، ئێمه‌ش لێره له‌م ئاپه بۆتانمان كۆ كردۆته‌وه و به شێوازی كوردی بۆتانمان داڕشووه، هیوادارین سوودی لێ ببینن.\n#kurdish #business #businessman #sales #marketing #digital marketing #mone\nسۆپاس بۆ بەکارهێنانی بەرنامەی بازرگان.\n- گۆرانکاری لە سیکوریتی رویداوە.\n- گۆرانکاری لە دیزاین.\n© jiasaz company


ئۆبەیت کێڵنى: کاتێک مرۆڤێک هەژارى وبرسێتى دەیگریەنێت پێکەنینى مرۆڤەکانى تر جگە لە گەمژەیی هیچ مانایەکى ترى نییە!! – hkkurdistan\nHome 6 ئەرشیفی بابەتەکان 6 ئۆبەیت کێڵنى: کاتێک مرۆڤێک هەژارى وبرسێتى دەیگریەنێت پێکەنینى مرۆڤەکانى تر جگە لە گەمژەیی هیچ مانایەکى ترى نییە!!\nئۆبەیت کێڵنى: کاتێک مرۆڤێک هەژارى وبرسێتى دەیگریەنێت پێکەنینى مرۆڤەکانى تر جگە لە گەمژەیی هیچ مانایەکى ترى نییە!!\nئیتر بەسە بائەم سیستەمە چەوسێنەرە بگۆڕین\nکاتێک لە کۆمەڵگەیەکدا هەژارى و نەدارى وبێکارى بەردەوام لەگەشەسەندندا بێت، گەندەڵى ودزى وچەوسانەوەو نابەرابەرى لەجیاتى چارەسەر بەرەوهەڵکشان بچێت، بەردەوام کۆمەڵگە لەناو شەڕى نەتەوەیی وتایەفەگەرى وئایینى ومەزهەبى وناوچەگەرى دابێت، داب ونەریتە کۆنەپەرست وبیروباوەڕە دواکەوتووە دژبە ئازادى وئاسوودەیی ژنان وکچان گەشەى پێ بدرێت، یەکسانى وبەرابەرى نێوان ژنان وپیاوان بکرێتە ئەفسانە وبانگەشەى زیندە بەچاڵکردنى ئازادى وبەرابەرى بکرێت، ئەمە نیشانەى هەبوونى سیستەمێکى چەوسێنەرو سەرکوتگەرە کە وەک بەڵا باڵى کێشاوە بەسەرشانى تەواوى تاکەکانى کۆمەڵگەدا. لابردنى ئەوبەڵایەش پەیوەندى بە وشیارى تاکەکانى کۆمەڵگەوە هەیە.\nوشیارى خەڵکى چەوساوە گرینگ و پێویستە بۆپچڕاندنى زنجیرى کۆیلایەتى بۆئەوەى بگات بەئازادى وهەرگیز نەبێتەوە کۆیلە، لەژێر هیچ ناونیشان وهیچ بیانوێکدا نەهێڵێت بکرێتە کۆیلە لە بەرگێکى جیاوازى کۆیلەدارى دا. تێگەیشتنى خەڵکى چەوساوە لەبارى کۆمەڵایەتى خۆی سەرئەنجامى ژیانى واقیعى چینەکەیەتى نەک تێگەیشتن وهەرسکردنى بیروباوەڕو بۆچوونەکانى ئەم ئایین وئەو فەیلەسوف و ئەو حیزب وڕێکخراوە پێشڕەوەیە. کەواتە پێویستە خەڵک ئەوەندە وشیاربێت نەبێتە ئامرازى ململانێى ئایین ونەتەوەیی وبیروباوەڕ و بۆچوونەکان وحیزبەکان کە بەهەرجۆرە بۆیاغ وڕەنگ و فەلسەفە وتێڕوانینێک ئاراشت کرابێت. هەمیشە خەڵکى چەوساوەو وشیار پێویستە بەهێزبێت بۆئەوەى ئایینەکان وبیروباوەڕو بۆچوونە فەلسەفییەکان وحیزبییەکان بکرێنە ئامرازێک بۆ ڕزگاربوونى مرۆڤە چەوەساوەکان لەدەست یاسا وسیستەمى بێ ڕوحمانەى چەوسێنەردا.\nمرۆڤەکان بەرد وشاخەکان نین بتوانن بەرگەى زەبروزەنگى زۆرى چەوسانەوە بگرن، سنوورێکیان هەیە بۆبەرگەگرتن لەکۆتاییدا ئەوسنوورە دەگاتە بنبەست هەروەک نووسەرى بەناوبانگ جیم رۆنان دەڵێت (ئەگەرئەوشوێنەى کەلێی وەستاون بەدڵتان نى یە، بیگۆڕن…ئێوەدرەخت نین….!!) جیم رۆنان مەبەستى ئەوەیە کاتێک ئەو یاسا وسیستەمەنانە چەوسێنەرو ئازاربەخشن بۆ مرۆڤەکان، مرۆڤە هەژارەکان بێ بەزەیانە دەچەوسێنەوەو ئازاردەدرێن ئەوا بەدڵنییایەوە ئەو جۆرە سیستەمە چەوسێنەرو نابەرابەرە کە لەژێر هەرناوێکدا خۆى نمایش بکات و فێڵ ودرۆ لەگەڵ تاکەکانى کۆمەڵگەکەى بکات، پێویستە ئەوجۆرە سیستەمە چەوسێنەرە بگۆڕدرێت بەسیستەمێکى بەرابەرو ئازاد.\nئۆبەیت کێڵنى گوتویەتى (کاتێک مرۆڤێک هەژارى وبرسێتى دەیگریەنێت پێکەنینى مرۆڤەکانى تر جگە لە گەمژەیی هیچ مانایەکى ترى نى یە!!) بێگومان ئەم وتەیە زۆر بەنرخە لەجێگەى خۆیدایە، شایی لوغانى ماڵى سەرمایەدارو پاشا وئاغاو بەگ وکوێخاکان بە کوڕ وکچە هەژارو جوتیار وکرێکارو زەحمەتکێشێک چى! لە کاتێکدا زۆرترین مرۆڤەکانى کۆمەڵگە کرێکاران وجوتیاران وفەرمانبەران ودەستفرۆش وزەحمەتکێشان بن چەرغەکانى فەرمانگە و بەرهەمهێنانیشیان بە دەستەوەبێت بەبەردەوامى کاریش بکەن لەناو فەرمانگە وکارگەو کێڵگەکانى کۆمەڵگەدا کەخاوەنى ڕێژەیەکى زۆرى بەرهەمهێنانى بەرهەمە جۆراوجۆرەکانى ژێر زەوى وسەرزەوى بێت، بەڵام خودى کرێکاران وزەحمەتکێشان وجوتیاران وفەرمانبەرانى کۆمەڵگە نەبنە خاوەنى هیچ جۆرە بەرهەمێکى ماددى ومەعنەوەى کۆمەڵگە، کە لەبەر هەژارى ونەبوونى موچەو پارە نەتوانن کەمترین کاتەکانى ساڵ ومانگ وڕۆژ لە ئاهەنگ وخۆشى وخۆشگوزەرانى دابن، بەڵام دەسەڵاتداران وسەرمایەدارانى کۆمەڵگە دەتوانن لەهەموو ڕۆژەکانى ساڵدا لە خۆشگوزەرانى وئاسوودەیی وبەختەوەری دابن.\nنموونەى زۆر هەیە کەفڵان بەرپرس زۆرترین کاتەکانى لە گەشتى وڵاتان بەسەردەبات، یاخود کوڕوکچەکانى لەباشترین زانکۆکانى وڵاتانى پێشکەوتو و دەخوێنن پاش چەند ساڵ بە بڕوانامەى ماستەرو دکتۆراوە دەگەڕێنەوە بۆ ئەو کۆمەڵگەیەى کە جگە لە کێشەو قەیرانى جۆراوجۆر هیچى ترى تێدا نییە ئەوانیش تەنها وەکو گەشتیارێکى بێگانە دەگەڕێنەوە تاماوەک کە خۆیان پێیان خۆشە دواتر بۆ کام وڵاتە ئارەزوو بکەن دەچن بۆ ئەو وڵاتە. هەروەها بەرپرسەکانى دەسەڵات بۆ نەخۆشێکى زۆر سادە دەچنە پێشکەوتووترین وڵاتانى دونیا، بەڵام نەخۆشخانە وخوێندنگە و زانکۆکانى کۆمەڵگەى خۆیان کەمترین پێداویستى زانستى و پەروەردەیی وپزیشکیان بۆ دابین نەکراوە.\nپێویستە سەرجەم تاکەکانى کۆمەڵگە وشیارو بەئاگابن بەتایبەت گەنجان ولاوانى کۆمەڵگە ئەویش ئەوەیە بەدرێژایی مێژوویی مرۆڤایەتى کۆکردنەوەى سامان وپارە لەدەست کەمینەى کۆمەڵگەدایە کە دواتر بوونە سەرمایەدارو خاوەن کۆمپانیای جۆراوجۆرەکان بەهۆى چەسپاندنى یاساکان وسیستەمى چەوسێنەرى نابەرابەرو سەرکوتکەرەوە بووە، نەک بەهۆى کارکردن وماندوو بوونیانەوە. هەروەک کارڵ مارکس گووتویەتى (کۆکردنەوەى سامان بەبێ دەست درێژێ کردنە سەرمافى خەڵک ئەستەمە.) ئەم وتەیە زۆر ڕاستە بۆهەموو سەردەمێک دەگونجێت کە یاساو سیستەمێکى نابەرابەرو سەرکوتگەرو چەوسێنەر هەبێت.\nعبداڵلە پەشێوى شاعیر گوتویەتى\nمن دەڵێم سەردارى ئێمە چەتەومافیاو گەل فرۆشن\nدە تێ بگەن هەتا ئێوە مەڕبن کەڕ بن کەللا پۆشن\nچاکتر خوێنى ئەو میللەتە دە دۆشن\nکەواتە هەتاوەکو خەڵکى چەوساوە خۆى وشیار دەبێتەوەو خۆیی ڕێکخراو دەکات بۆ گۆڕانکارى لە جۆرى سیستەمى چەوسێنەرو نابەرابەردا، تێدەکۆشێت بۆ دامەزراندنى سیستەمێکى ئازادو بەرابەر بە دڵنییایەوە ئەبێت قوربانى زیاتر بدات، لەبەرئەوەى هیچ جۆرە دەسەڵاتێکى سەرکوتگەرو چەوسێنەر لەخۆیەوە ناگۆڕێت، نە ئاسمان بۆت دەگۆڕێ نە زەوى بۆت دەگۆڕێ. هەتاوەکو خەڵکى ناڕازى تێکۆشانى بۆ نەکات بۆ گۆڕانکارى لە سیستەمێکى چەوسێنەردا.\nهەروەکو لەسرودى ئەنتەرناسیۆنالیش دا هاتووە کە دەڵێت:\nهەستن ئەى هۆزى بەشمەینەتان\nدیلانى برسێتى دونیا\nخرمژنى تریشقەى ڕاسا\nتەنورەى ئاخیرینە هەستن\nبا هەڵى پێچین دەورەى کۆن\nڕابین و ژێرەوژوورکەین جیهان\nئێمەى هیچ بین بەگشت ئەى کۆیلان….\nکەواتە ئەگەر بمانەوێت ڕزگاربین لەدەست نابەرابەرى وچەوسانەوە وگەندەڵى ودزى وشەڕوئاوارەیى وبێکارى وهەژارى بەچەندەها کێشەو قەیرانى تر کە بەهۆى باڵادەست بوونى ئەم جۆرە سیستەمە بێ ڕوحمە چەوسێنەرەوە بۆمان دروست بووە و هەتاوەکو ئەو جۆرە سیستەمەى ئێستاش بەردەوام بێت بە دڵنییایەوە بەچەندەها کێشەو قەیرانى تر بۆ خەڵکى کرێکارو زەحمەتکێش وهەژارو فەرمانبەرانى کۆمەڵگە زیاتر دەبێت. بۆ گۆڕانکارى لەم جۆرە سیستەمەدا کە لە وڵاتانى ئێران وعێراق وتورکیا وسوریا هەیە لەکۆمەڵگەکانى تریش کەچەوسانەوەو نابەرابەرى وسەرکوت وجودى هەیە پێویست دەکات تێکۆشان بکەین، هەر یەکێک لەئێمە بەهەر جۆرێک گونجاوە بۆ تێکۆشان خۆی ڕێکخراو بکات بە ئاراستەى خەباتکردن بۆ گۆڕانکارى بەدیهێنانى کۆمەڵگەیەکى باشتر دوور لەچەوسانەوە. بە تێڕوانینى خۆم ئەمڕۆ مرۆڤایەتی زیاتر لە هەرکاتێکی تر پێویستی بە شۆڕشی سۆشیالیستی و دامەزراندنی کۆمەڵگەیەکی کۆمۆنیستی هەیە. ڕێگایەکی تر نەماوە لەبەردەم خەڵکی چەوساوەدا. ئەگەر لەئێستاوە دەست بەتێکۆشانى یەکگرتوانەو هاوبەش نەکەین خەڵک خۆ ڕێکخراو نەکات و ئازادیخوازان ویەکسانیخوازان وچەپ وکۆمۆنیستەکان خۆیان لەپرشوبڵاوى ڕزگارنەکەن وئاسۆى تێکۆشانێکى هاوبەش ویەکگرتوانە بنیادنەنێن، جیهانى مرۆڤایەتى زیاتر لەوەى هەیە بەکردەوە دەچێتە ناو بەربەریەت وکاولکارى وکۆمەڵکوژى و شەر وئاوارەییەوە. تاوانەکانی یاسا وسیستەمى سەرمایەداری سات لەدوایى سات گەورەتردەبن بەرۆکى بەسەرجەم مرۆڤەکانى کۆمەڵگەکانى جیهانى گرتووە. نموونەیەکى زۆر زیندو و دیار بۆ هەموولایەک ئەویش بێ دەنگى سەرجەم دەوڵەتانى سەرمایەدارى جیهان لەئاست گەشەدان بەشەڕو ئاوارەیى لەبەشێک لە وڵاتاندا یەکێک لەوشوێنانە کەهێرش وداگیرکارى دەوڵەتى ئیسلامیی تورکیا لەژێر ناو وبانگەوازى جیهاد واللە اکبر بۆ سەرخەڵکى تێکۆشەرى خۆرئاوایی کوردستان بەگشتى وشارى عەفرین بەتایبەتى کرا، کە بۆماوەى دوومانگ زیاترە بەردەوامە لەئەنجامدانى کۆمەڵکوژى هاوڵاتیان بەزەبرى تۆباران وبۆمباران بەچەکى قورس وبەسوپایەکى زۆر وبەهاوکارى ڕێکخراوە ئیسلامیییە توندڕەوەکان کە بریتیین لەپاشماوەکانى داعشى تیرۆریست شارى عەفرینیان داگیرکرد. ئەم بێدەنگى جیهانى دەوڵەتانى سەرمایەدار لەئاست کۆمەڵکوژى وداگیرکارى شارى عەفرین چاوەڕوانکراو بوو لەبەرئەوەى سەرجەم سیستەم ودەسەڵات ویاساکانى سەرمایەدارى تەنها گرینگى بە بەرژەوەندى دەسەڵاتى خۆیان و زیادکردنى سەروەت وسامانى خۆیان دەدەن. بەهیچ شێوەیەک چەسپاندنى وئازادى ومافەکانى مرۆڤ یان بەلاوە گرینگ و بەها نییە. ئاشکرایە بەچەکى ئەمریکى وڕوسی و ئەڵمانى وفەرەنسى و…هتد کە هێرش دەکرێتە سەرخەڵکى خۆرئاوای کوردستان وسوریا کە خەڵک کۆمەڵکوژ و ئاوارە دەکرێت.\nهەرجۆرە چاوەڕوانێک لە پارێزەرانى سیستەمى سەرمایەدارى بۆ هێنانەدى گۆڕانکاریەکى باشتر بۆخەڵک جگە لەخۆفرێودان و کات بەفیڕۆدان هیچى ترنییە. چاوەڕوانی ویژدانی سیاسی لە چینی سەرەوەی کۆمەڵگە بێبنەما و بێ ئەرزشە هەر واش دەمێنێتەوە هەتا پارێزەرانى سیستەمى سەرمایەدارى بمێنن. بۆیە تەنها چارەسەر بەدەست خودى خەڵکە بۆ تێکۆشان بەڕێگەى سۆشیالیزم، ئەویش بە گەشەدان بەتێکۆشانى هاوبەش ویەکگرتوانەى خەڵکى چەوساوە و زوڵم لێکراو لە ڕێگای شۆڕشی خودى خەڵکەوە سەرکەوتوو دەبێت.\nچەندین ساڵ لەمەوبەر مەنسور حیکمەت گوتویەتى (جیهان بەبێ بانگەواز بۆ سۆشیالیزم، بەبێ ئومێد بەسۆشیالیزم، بەبێ (هەرەشە) سۆشیالیزم ئەگۆڕێت بەچ لیتاوێک.) کەواتە با هیچى تر کات بەفڕۆ نەدەین و قوربانى زیاتر نەدەین بەمرۆڤایەتى با بەیەکەوە دەستى یەکبگرین وهەنگاوى هاوبەش بنێین بۆ چارەسەرى تەواوى کێشەو قەیرانەکان، بەیەکەوە بڵێن نا بۆ چەوسانەوە ونابەرابەرى بەڵێ بۆ ئازادى و بەرابەرى.


وەزیری نوێێ دەرەوە دەگاتە عەڕەبستانی سعودی\nپاپمێۆ گوتی ئەو لە وتووێژەکانی دا سەبارەت بە داهاتووی ڕێکەوتنی ناوکی ئیران لە ساڵی ٢٠١٥ دا دەدوێت.\nبە گوێرەی ئاژانسی پەیامنیری ڕۆیتێرز وەزیری نوێی دەرەوەی ئەمەریکا مایک پامپێۆ شەمە گەیشتە عەڕەبستانی سعودی لە کاتێکدا بریارەکان سەبارەت بە ڕێکەوتنی ناوکی ئیران و پێداهاتنەوە بە سەر نەخشی ئەمەریکا لە سوریادا زیاتر دێنە ئاراوە.\nکاربەدەستێکی وەزارەتی دەرەوەی ئەمەریکا گوتی سەردان بۆ ڕیاز، ئورشەلیم و عەمان تەنیا دوو ڕۆژ دوای دەست بە کاربوونی پامپێۆ دێت بۆ ئەوەی پەیوەندێکانی ئەمەریکا لە گەڵ هاوپەیمانانی لە خۆرهەڵاتی ناوەراست دا بەهێزتر بکات.\nپاپمێۆ هەینی گوتی ئەو لە وتووێژەکانی دا سەبارەت بە داهاتووی ڕێکەوتنی ناوکی ئیران لە ساڵی ٢٠١٥ دا دەدوێت.\nسەرۆک تڕامپ ڕێکەوتنی ناوکی بە 'هەرە خراپترین ڕێکەوتنێک" دەزانێت کە تێستا کراوە و هەرەشە دەکات سەرلەنوێ گەمارۆکان بە سەر ئێران دا دەسەپێنێت مەگەر ئەوەی هاوپەیمانانی ئەوروپایی وەک بەریتانیا، فەڕانسە و ئاڵمان پەسندی چاککردنی ڕێکەوتنەکە دەکەن. دەستپێکردنەوەی گەمارۆکان ڕێکەوتنەکە لە ناودەبات.\nپامپێۆ لە لایەن وەزیری دەرەوەی سعودیا عادل ئەل جوبەیر پشیتوانی لێکرا. چاوەڕوانی دەکرێت لە ماوەی ڕۆژەکە دا چاوی بە شا سەلمان بکەوێت.\nبەڕێوەبەرایەتی تڕامپ بە سەر نەخشی ئەمەریکا لە شەری داعش لە سوریا دا پێداهاتنەوە دەکات. هەروەها ترامپ داوای لە وڵاتانی کەنداو کردوە پارە و سەرباز دابین بکەن بۆ ئەوەی ئەو ناوچانە سەقامگیر بکەنەوە کە سەردەمێک لە سوریا داعش دەسەڵاتی بە سەریاندا هەبووو.


دەستپێکردن بەکارەکانی عومرە\nبەگەیشتنی بەشاری مەککە دوای ئەوەی کەجلی ئیحرامی پۆشی لە میقات و نیەتی هێنا، دەبێ لەپێشدا دەست بکات بەکارەکانی (عمره) ئەویش بە تەواف دەست پێدەکات و بە سەعی کۆتاتیی پێدێنێت وبە سەرتراشین یان کورتکردنەوەی ئیحرام دەشکێنێت.\nسوڕانەوە بەدەوری کەعبەدا ( ألطواف ):\n١ـ تەوافی هاتنی مەککە (طواف القدوم)، ئەم تەوافە پێ ی دەگوتری تەوافی (عومرە) بۆ (متمتع) و (قارن)، وە لەجیاتی تەوافی تەحی یەو قودومیش دەبێت بۆی..... وە لەسەری واجبە عومرەکەی تەواو بکات ئەو جا (سەعی) نێوان صەفا و مەروە بکات.\n٢ـ تەوافی هاتنە خوارەوە لە (عەرەفە) وە بەرەو (مینا) کە پێی دەگوترێ (طواف الافاضة).\n٣ـ تەوافی خوداحافیزی (طواف الوداع)، کە لە شوێنی خۆیدا باس دەکرێت.\n٤ـ تەوافی سوننەت (طواف التطوع).\nتێبینی: ١ـ پێویستە لەسەر حاجی، بوونی لەمەککە بە هەل و دەرفەت بزانێ و تەوافی (تطوع) زۆر بکات و نوێژ زۆر بکات لە مزگەوتی حەرەمدا.\nتێبینی: ٢ـ سوننەت وەهایە کاتێک هاتە ناو (حەرەم) وە، سڵاو لە مزگەوتی حەرەم بکات بە سوڕانەوە بە دەوریدا (طواف)، بە پێچەوانەی مزگەوتەکانی دیکە کە سڵاو لێ کردنیان نوێژ کردنە تێیاندا.\nتەوافی هاتنی مەککە: تەوافی عومرە (طواف العمرة)... یان (طواف القدوم)\nبە گەیشتنی بەشاری (مکە) خێرا بەرەو خانەی خودا (المسجد الحرام) بڕوات بۆ ئەوەی دەست بکات بە (کارەکانی) عومرە لەپێشدا، ئەو کارانەش بە تەواف (سووڕانەوە بەدەوری کەعبە) وە دەست پێ دەکات، بەم جۆرە:\n١ـ دوای ئەوەی کەل و پەلەکەی لە شوێنێکی ئەمیندا دانا، ولەدەرگەی حەرەم بە پێ ی ڕاستی بچێتە ژوورەوە و بە ملکەچی یەوە بڵێ: (أعوذ بالله العظيم وبوجهه الكريم وسلطانه القديم، من الشيطان الرجيم، بسم الله، اللهم صل على محمد وآله وسلم، اللم اغفر لي ذنوبي، وافتح لي ابواب رحمتك). واتە: پەنا دەگرم، بەخودای گەورە و ڕووی پیرۆزی و دەسەڵاتی دێرینی، لە شەیتانی نەفرین لێ کراو، بەناوی خودا، خودایە بەزەیی و میهرەبانی بڕژێنە بە سەر موحەممد و ئالی موحەممەددا، خودایە لە تاوانەکانم ببورە و دەرەکانی میهرەبانی خۆتم بۆ گوشاد بکە. (ئەم دوعایە بۆ چوونە ژوورەوەی هەموو مزگەوتێک دەگوترێ).\n٢ـ ئەگەر چاوی کەوت بە کەعبە دەست بەرز بکاتەوە و بڵێ: (أللّهم زد هذا البيت تشريفاً وتعظيماً، وتكريماً ومهابةً، وزد من شرَفِهِ وكرِّمهُ ممَّن حجَّهُ، أو إعتمرهُ، تشريفاً وتكريماً وتعظيماً وبِرّاً). ــ شافیعی ریوایەتی کردوە و ڕەفعی دەکا بۆ پێغەمبەر ( ) ــ . واتە: خودایە شەرەف و ڕیز و گەورەیی و سام و شکۆمەندی ئەم خانەیە زیاد بکەیت، وە خودایە شەرەف و ڕێزی ئەو کەسانەیش زیاد بکەیت کە ڕیزی لێ دەگرن وبە پیرۆزی دەزانن لە حاجی و ئەوانەی عومرە دەکەن.\n٣ـ نابێ نوێژی سڵاوی مزگەوتی تێدا بکات ( تحية المسجد) چونکە تەواف کردنی لە جیاتی ( تحية المسجد)ە، مەگەر لەو کاتەدا کە گەیشت وەختی نوێژی فەرز بێت جا لەگەڵ ئیمامدا نوێژ دادەبەستێ. بە پێی فەرمودەی پێغەمبەر ( ) کە فەرمویەتی ( إذا أقيمت الصلاة فلا صلاة الا المكتوبة ). واتە: کە نوێژی فەڕز قامەتی بۆ کرا ئەو نوێژە فەڕزە نەبێت نوێژی دیکە ناکرێت.\nهەروەها ئەگەر ترسی چوونی نوێژە فەڕزەکەی هەبوو دەبێ لە پێشدا دەست بکات بە نوێژەکەی.\nچۆنیەتی سوڕانەوە بەدەوری کەعبەدا (الطواف):\nبڕوات بەرەو کەعبە و دەست بکات بە تەواف ( لێرەدا دەبێ باسی سوننەتێک لە سوننەتەکانی تەواف بکەم تەنها بۆ پیاوانە) ئەویش ئەوەیە: پێش ئەوەی دەست بکرێت بە تەواف دەبێ ناوەڕاستی ئیحرامەکە بخرێتە ژێر باڵ و لاکانیان بدرێتەوە بەسەر شانی چەپدا، و ڕووت بوونەوەی شانی ڕاست. ئەوەش پێی دەڵێن (ألاضطباع)ئەو سوننەتە تەنها لە تەوافی (عومرە یا قدوم) کاری پێ دەکرێ..\n١ ـ تەواف (٧) حەوت جار سوڕانەوەیە بەدەوری کەعبەدا و لەڕێکی بەردە ڕەشەکەوە دەست پێ دەکات واتە: بەردە ڕەشەکە دەکەوێتە لای شانی چەپ. ئەگەر بۆی کرا بگاتە بەردە ڕەشەکە و دەستی لێ بدات یا ماجی بکات بەبێ ئەوەی ئەزیەتی خەڵکی بدات، ئەوە باشە ئەگینا دەتوانێ لە دوورەوە ئیشارەتی بۆ بکات، بەجۆرێک کە خانەی خودا کەوتبێتە لای جەپی یەوە و بڵێت: (بسم الله والله اكبر, اللهم ايمانا بك وتصديقا بكتابك ووفاء بعهدك واتباعا لسنة النبي ( ). واتە: بەناوی خودا، خودا لە هەموو شتێک گەورەترە، خودایە باوەڕم بەتۆیە و باوەڕم بە کتێبەکەتە و وەفا بە پەیمانەکەت دەکەم، و شوێن کەوتوی سوننەتی پێغەمبەرەکەتم ( ).\n٢ ـ گوتمان لە ڕێکی بەردە ڕەشەکەوە دەست بە تەواف دەکات.\nوا پەسەندە کە لە سێ جاری یەکەمدا لە تەوافەکەدا (رمل) بکات ئەوەش مانای ئەوەیە بە جۆرێک خێرا بکات لە ڕۆیشتنەکەیدا، وە هەنگاوەکانی نزیک یەک بێت، وەک هەروەلەیەکی سووک، وە بە عادەتی بڕوات لە چوار خولەکەی دواییدا. ئەو (رمل) کردنە تەنها بۆ پیاوانە، وتەنها لە سێ سووڕانەوەی یەکەمە، و تەنها لە تەوافی عومرەدا هەیە.\nئەگەر نەیتوانی بە (رمل) بڕوات لەبەر قەڕەباڵغی، چۆن بۆی گونجا با وەها تەوافی بکات.\nئەگەر گەیشتە بەردە ڕەشەکە با ماچی بکات و یا دەستی لێ بدات بەڵام ووریای ئەوە بێت کە ئەزیەتی کەس نەدات (فەرز نی یە دەست لە بەردە ڕەشەکە بدات، بەڵکو دەتوانێ دوور بەدووری دەستی بۆ بەرز بکاتەوە).\nجا وا پەسندە کە گەیشتە (الرکن الیمانی)، دەستی لێ بدات ئەگەر بتوانی، و نابێ ماچی بکات وەک هەندێک خەڵک دەیکەن چونکە ئەوە موخالیفی سوننەتی پێغەمبەرە ( )، وەئەگەر نەیتوانی دەستی لێ بدات با بەردەوام بێت لە تەوافەکەی بەبێ ئەوەی ئیشارەتی بۆ بکات یا بڵێت (الله اکبر).\n٣ ـ پەسندە زۆر بباڕێتەوە و یادی خودا بکات، وە ئەوەندەی خۆی پێ ی خۆش بوو دوعا و زیکر هەڵبژێرێ، بێ ئەوەی خۆی ببەستێتەوە بە شتێکەوە یا ئەوانە دووبارە بکاتەوە کە تەواف کەران دەیڵێن. چونکە بۆ ئەوە زیکرێکی دانراوی نی یە کە یاسادانەری ئیسلام بۆی دانابین کە هەر ئەوە بڵێن.\nوە ئەو دوعا و زیکرانەی کە خەڵک لە خولی یەکەم و دووەم و ئەوانەدا دەیلێن بنەمایەکی شەرعی نی یە، وە هیچی لە پێغەمبەرەوە ( ) نەهاتوە، جا بۆ تەواف کەر هەیە بۆ خۆی و برا مسوڵمانەنەکانی بپاڕیتەوە بە ئارەزووی خۆی و داوای خێری دنیا و قیامەت بکات، وا لە خوارەوە هەندێ لەو دوعایانەی لە و بارەیەوە هاتووە باس دەکەین:\nــــ ئەگەر ڕووی کردە بەردە ڕەشەکە بڵێ: (أللهم ايمانا بك وتصديقا بكتابك، ووفاء بعهدك، واتباعا لسنة نبيك، بسم الله والله اكبر)، لە پێشەوە واتای لێدراوەتەوە، وە ئەم پاڕانەوەیە بە مەرفوعی دەگێڕنەوە لە پێغەمبەرەوە( ).\nــــ ئەگەر دەستی کرد بە سوڕانەوە بڵێ: (سبحان الله، والحمد لله، ولا اله الا الله، والله اكبر، ولا حول ولا قوة الا بالله)، ئیبن ماجە گێڕاویەتی یەوە.\nــــ ئەگەر گەیشتە ڕوکنی یەمانی بپاڕیتەوە و بڵێ: (ربنا اتنا في الدنيا حسنة وفي الآخرة حسنة وقنا عذاب النار)، ئەبو داوود و شافعی گێڕاویانەتەوە لە پێغەمبەرەوە ( ).\nــــ شافیعی ووتوویەتی: وام پێ خۆشە هەر چەند گەیشتە ڕێکی بەردە ڕەشەکە (الله اکبر) بکات، و لەکاتی هەروەلە کردن (رمل) بڵێ: (اللهم اجعلە حجا مبرورا وذنبا مغفورا وسعيا مشكورا).\nــــ وە لە هەموو خولێکی تەوافەکەدا بڵێ: (رب اغفر وارحم، واعف عما تعلم، وانت الاعز الاكرم، اللهم آتنا في الدنيا حسنة وفي الآخرة حسنة وقنا عذاب النار).\n٤ ـ ئەگەر ئەو کەسە لە (٧) حەوت جار سوڕانەوەکە بووەوە لە پشت مەقامی ئیبراهیم (علیه السلام) دوو ڕکات نوێژ بکات ئەگەر بۆی نەکرا لەبەر قەڕەباڵغی، ئەوە لە هەرجێگەیەکی دی لە (حەرەم) بیکات، ئەو نوێژەش سوننەی موئەککەدەیە.\nلە ڕکاتی یەکەمدا سورەتی (الکافرون) و لە ڕکاتی دووەمدا سورەتی (الاخلاص) دەخوێنێت. ئەوجا ئەو فەرموودەیەی خودای گەورە بخوێنێ: [وَاتَّخِذُواْ مِن مَّقَامِ إِبْرَاهِيمَ مُصَلًّى ]، (البقرە ــ ١٢٥). ئینجا بەرەو ئاوی زەمزەم دەڕوات و تێر تێری لێ دەخواتەوە و دەشتوانێ بە سەری خۆیدا بکات.\n١ ـ خاوێنی لە بێ دەستنوێژی گەورە و بچووک و پیسییەتی.\n٢ ـ داپۆشینی عەورەت.\n٣ ـ دەبێ سوڕانەوەکەی حەوت جاری تەواو بێت، جا ئەگەر لە جارێکیاندا هەنگاوێکی واز لێ هێنا و تەواوی نەکرد، بە تەواف ناژمێردرێ.\n٤ ـ دەبێ لەلای بەردە رەشەکەوە دەست پێ بکات و لای ئەویشەوە کۆتایی پێ بێنێ.\n٥ ـ دەبێ کەعبە بخاتە لای شانی چەپی یەوە، چونکە ئەگەر سوڕایەوە کەعبە کەوتبوە شانی ڕاستی تەوافەکەی دروست نابێت.\n٦ ـ دەبێ سوڕانەوەی لەدەرەوەی کەعبە دابێ، جا ئەگەر کەسێک لە (حیجری ئیسماعیل) دا بسوڕێتەوە، تەوافەکەی دروست نی یە.\nئاداب و ڕەوشتی خواردنەوە لەئاوی زەمزەم:\nسوننەتە ئەو کەسەی لە ئاوی زەمزەم دەخواتەوە بە نیازی شیفا بیخواتەوە وە بە نیازی ئەو شتانە کە خێری دین و دنیای تێدایە، چونکە پێغەمبەر ( ) فەرمویەتی: (ماء زمزم لما شرب له). واتە ئاوی زەمزەم بۆ ئەوە دەبێت بۆی دەخورێتەوە.\nپەسندە کە بە سێ جار بخورێتەوە و ڕوو بکرێتە قیبلە و تێری لێ بخورێتەوە، وە سوپاسی خودا بکرێت وە لە خودا بپاڕرێتەوە بەو پاڕانەوەی کە ئیبن عەبباس (خودایان لێ ڕازی بێت) دەپاڕایەوە. کە لە ئاوی زەمزەمی دەخواردەوە دەی فەرمو: خودایە من داوای زانستێکی بە سوود و ڕۆزیەکی فراوان و چارەسازی و شیفا لە هەموو نەخۆشیەکت لێ دەکەم.\nلێرەدا تەواف کۆتایی پێ دێت، دوای ئەوە نۆرەی (سعی) نێوان سەفا و مەروە (الصفا والمروة) دێت.........


گەریلاکان بە مەراسیم ١٥ی ئابیان پیرۆزکرد – کوردی – RojNews.News\n28/02/2020 - 10:11:15 pm\nچوؤرشەممە, 15 أغس 2018 – 13:23 ڕۆژنیوز – ناوەندی هەواڵەکان\nئەمڕۆ ١٥ی ئابە، بەو بۆنەوەیەوە گەریلاکانی هێزەکانی پاراستنی گەل- هەپەگە، گردبوونەوە و مەراسیمێکی پیرۆزباییان ئەنجامدا، لە مەراسیمەکەدا موراد قەرەیلان، فەرماندەی بڕیارگەی ناوەندی پاراستنی گەل قسەی بۆ گەریلاکان کرد.\nلە مەراسیمەکە ئاڵای پەکەکە، پۆستەر و وێنەی عەبدوڵا ئۆجالان، ڕێبەری پەکەکە و فەرماندە مەعسوم کۆرکماز بەرزکرانەوە، هەروەها وێنەی گەریلا شەهیدەکان هەڵواسران و ئاڵای هەپەگە، یەژاستار و کەجەکە هەڵکران.\nموراد قەرەیلان، فەرماندەی بڕیارگەی ناوەندی پاراستنی گەل باسی لەوە کرد، کە ئێستای ڕۆژهەڵاتی ناوەڕاست بە قۆناغێکی مەترسیداردا تێپەڕدەبێت، لە کوردستان شەڕی داگیرکەریی دەوڵەتی تورک و کۆنەپەرستی قاعیدە دەکرێت و لەلایەکی دیکەشەوە تێکۆشانی دیموکراسی خوازی گەلی کورد بەڕێوەدەچێت، قەرەیلان وتیشی”ئێمە شەڕێکی وەها قورس دەکەین، کە هەموو جیهان بیبینێت”.\nقەرەیلان وتی: ئەو شەڕە شەڕی تەنیا حزبێک نییە، بەڵکو شەری نەتەوەی کوردە، ڕاستە دوژمن بەنیازی لەناوبردنی پەکەکەیە، بەڵام لەگەڵ ئەودا لە هەوڵی لەناوبردنی شۆڕشی ڕۆژئاوا و داگیرکردنی باشوری کوردستانیشە.\nباسی لەوەش کرد، کە لەو قۆناغە مێژووییەدا گەلی کورد زیاتر لە هەموو شتێک پێویستی بە یەکێتیی نەتەوەییە، لەو نێوانەدا ئەوەی بکەوێتە سەر شانی گەریلا ئەنجامی دەدا، لەگەڵ ئەودا هەمو گەنجان و وڵاتپارێزانی کورد دەبێت هەستن بە جێبەجێکردنی بەرپرسیارێتییەکانیان و تێکۆشان و بەرخۆدان بەرفراوان بکەنەوە.\nوتیشی: لە ئێساتادا لە دەریای ڕەشەوە تا چیاکانی زاگرۆس گەریلای لێیە، لە عەفرین گەلەکەمان بەرخۆدان دەکات، لەم دواییانەدا گەلەکەمان لە باکوری کوردستان لە هەڵبژاردنی ٢٤ی حوزەیداندا هەڵوێستی خۆی پیشاندا، گەریلاکانی کوردستان بە ڕۆحییەتی ١٥ی ئابەوە، بە شێوە، تاکتیک، عەقڵ و پێوەرەکانی گەریلای مۆدێرن لە سەدەی ٢١دا کوردستانی ئازاد دەهێننە دی.\nلەکۆتاییدا موراد قەرەیلان دروشمی “بژی ڕۆحی ١٥ی ئاب، بژی پەکەکە، بژی سەرۆک ئاپۆ”ی وتەوە، گەریلاکانیش بازنەیەکی گەورەیان دروستکرد و هەمو پێکەوە چەکەکانیان بەرزکردەوە و بە ورەی بەرزەوە وتیان: “بژی سەرۆک ئاپۆ، بێ سەرۆک ژیان نابێت و بژی پەکەکە”.


سەرۆکی ژووری بازرگانی و پیشەسازی سلێمانی ڕایگەیاند، چەند هۆکارێک هەیە بووەتە هۆی گرانبوونی نرخی بانزین لە هەرێمی کوردستان و هۆکارەکان ئاشکرا دەکات.\nلە ڕاگەیەنراوێکدا سیروان محەمەد، سەرۆکی ژووری بازرگانی و پیشەسازی سلێمانی (شەممە 16ی تشرینی یەکەمی 2021) ڕایگەیاند، " گرانبوونی نرخی نەوت لە جیهاندا هۆکارێکە بۆ بەرزبوونەوەی نرخی بەنزین، هەروەها پێشتر بەنزینی بازرگانی لە ئێرانەوە دەهات لەئێستادا خواستی بەنزین لە جیهاندا زیادیکردووە لە ناوخۆی ئێرانیش خواست زیادی کردووە، فرۆشتنی بەنزینەکەی زیاتر بۆ ووڵاتی لوبنان و ئەفغانستانە بەنرخی جیهانی دەیفرۆشێت کە نرخەکەی زیادکردووە".\nراشیگەیاندووە، " بازرگانانی بەنزین لە هەرێمی کوردستان بەهۆی ناسەقامگیری بازرگانی سوتەمەنی لە بازاڕدا ترسیان لەوە هەیە بەنزین بەڕێژەی زۆر هاوردە بکەن و حکومەتی عێراقی بەنزین بخاتە بازاڕەکانی هەرێم بەنرخی هەرزان ئەمەش دەبێتە زیان بۆ بازرگانان ئەمەش هۆکارێکی تری گرانبونی بەنزین کە بازرگانان ناتوانن بەڕێژەی زۆر سوتەمەنی هاوردە بکەن".\nئاماژەی بەوەشکردووە، " حکومەتی هەرێم لەماوەی 30 ساڵی حکومرانیدا نەیتوانیوە پاڵاوگەیەکی گەورە دروستبکات سوتەمەنی دابین بکات بۆ ناوخۆی هەرێم ، هەروەها پەرلەمانتارانی هەرێم لە بەغدا نەیانتوانیوە وەک پێویست کاربکەن بۆ ئەو بەشە سوتەمەنیەی لەعێراق کە دەدرێت بە 15 پارێزگا بەنرخی 450 دینار هەرێمی کوردستانیش سودمەندبێت لێی."\nسەرۆکی ژووری بازرگانی و پیشەسازی سلێمانی ئەوەشی ڕوونکردووەتەوە، " کۆمپانیا بازرگانیەکان لەجیهاندا جوڵەی بازرگانی بەخۆیەوە بینیوە سوتەمەنی زۆر بەکار دەهێنن ئەوەش بووەتە هۆکاری گرانبونی کرێی گواستنەوەی زەمینی و ئاسمانی و ئاوی، ئەمەش هۆکارێکی دیکە بۆ گرانبونی سوتەمەنی".\nسێ کەسى خانەوادەیەک لەدهۆک لەسێ رۆژدا بە کۆرۆنا گیانیان لەدەستدا\n2021.11.01 - 14:05\nکوڕێک لەسلێمانى دەستگیرکرا کە بە ’’ڤیدیۆ و وێنە هەڕەشەى لەکچێک کردبوو’’\n2021.11.01 - 13:18\n’’لەکارخستنى بەرپرس’’..وەزیرى دارایی ’’مانگێک مۆڵەتى’’ بۆ فەرمانگەکانى سلێمانى دیاریکردووە\n2021.11.01 - 12:56\nشاسوار عەبدولواحید ئەگەرێک بۆ کۆبوونەوەیان لەگەڵ یەکێتى و پارتى دەخاتەڕوو\n2021.11.01 - 11:30


ڕێکخراوەکان، حیزب و ئەرکەکانیان\nده‌سه‌ڵات و كێشه\nله به‌شی سێهەمی زنجیره وتاری رێكخراوه‌كان، حیزب و ئه‌ركه‌كانیان ده‌چمه سه‌ر ته‌وه‌ره‌ی ده‌سه‌ڵات و كێشه. زۆر كه‌س رێكخراوه‌كان وه‌ك واحیدێك ده‌بینن كه به یه‌ك ویسته‌وه هه‌ڵسوكه‌وت ده‌كه‌ن. زۆر جار بیستوومانه و خوێندوومانه‌ته‌وه كه فڵان حیزب بۆچونی له‌سه‌ر مه‌سه‌له‌یه‌كی تایبه‌ت به‌م شێوه‌یه....، یان ستراتێژی فڵانه رێكخراوه ئاوایه.\nرێكخراوه‌كان له بنه‌ڕه‌ته‌وه زۆر له‌و پێشفه‌رزه‌ی ئێمه دوورن كه پێمانوایه له‌نێو خویاندا زۆر یه‌كده‌ست و هێمۆژێنن. رێكخراوه‌كان پێكدێن له كۆمه‌ڵێك مرۆڤ و به‌رژه‌وه‌ندی جیاواز، به تێروانینی جیاوازه‌وه له‌سه‌ر ئه‌وه‌ی چ شتێك گرینگه، ئه‌ركه‌كان چۆن ده‌بێ جێبه‌جێ بكرێن و كێ ده‌بێ چ كارێك بكات. ئه‌م جیاوازیه ناوخۆییانه واده‌كات كه ژیانی ناوخۆیی له رێكخراوه‌كاندا هاوته‌ریب و به هه‌مان شێوه‌ی په‌یوه‌ندی له‌گه‌ڵ ژینگه‌ی ده‌ره‌وه‌یان زیاتر وه‌ك كێشه له‌سه‌ر ده‌سه‌ڵات و به‌رژه‌وه‌ندی پێناسه ده‌كرێن تا هاوكاری و هارمۆنی.\n«سیرت و مارچ» دوو لێكۆڵه‌ری بواری تێئۆرییه‌كانی ئۆرگانیزاسیۆن له ده‌یه‌ی ٦٠ی زایینیدا فۆكۆسیان برده سه‌ر ئه‌وه‌ی كه رێكخراوه‌كان ده‌كرێت وه‌ك پێكهاته‌یه‌كیش له كۆتله‌كان و هاوپه‌یمانی نێوان ئه‌و كۆتلانه ته‌ماشا بكرێن. كۆتله به گرووپێكی كۆمه‌لایه‌تی ده‌وترێت كه به‌رژه‌وه‌ندی هاوبه‌شی هه‌یه و پایه‌داره، به‌ڵام هاوپه‌یمانی هاوكاری به‌ینی كۆتله‌كانه له‌سه‌ر بنه‌مای به‌رژه‌وه‌ندییه‌كی تایبه‌ت له‌سه‌ر بابه‌تێكی تایبه‌ته. سیرت و مارچ زۆر ئیهتیمام ده‌ده‌ن به كێشه‌ی مرۆڤه‌كانی نێو هه‌ر رێكخراوه‌یه‌ك بۆ وه‌ده‌ست هێنانی به‌رژه‌وه‌ندی زیاتر، كه ئه‌مه بۆخۆی سه‌رچاوه‌ی زۆر كێشه‌یه. هه‌ر ئه‌وه‌شه واده‌كات ئه‌وانه‌ی به‌رژه‌وه‌ندییه‌كانیان وه‌ك یه‌ك ده‌چێت له ده‌وری یه‌كتر كۆ ببنه‌وه. تا هه‌ر چه‌نده رێكخراوه‌یه‌ك ببێته پانتاییه‌ك بۆ كێشه له‌سه‌ر ده‌سه‌ڵات و به‌رژه‌وه‌ندی به‌و راده‌یه‌ش ده‌كه‌وێته ژێر كاریگه‌ری ئه‌م سێ خاڵه‌ی خواره‌وه.\nیه‌كه‌م ناته‌بایی له‌سه‌ر ئامانج و كه‌ره‌سته‌كان و دابه‌شكردنی سه‌رچاوه گشتییه‌كان (پاره و ده‌سه‌ڵات). دووهه‌م گۆڕانی به‌رده‌وامی كۆتله‌كان و هاوپه‌یمانییه‌كان و سێهه‌م پڕۆسه‌ی بڕیاردان له رێكخراوه‌كه‌دا به‌رده‌وام ناروون ده‌بێت و ده‌كه‌وێته ژێر كاریگه‌ری كێشه‌كانه‌وه كه ده‌بێت هه‌موو كات دانووستانی بۆ بكرێت.\nده‌سه‌ڵات وشه یا چه‌مكێكه كه زۆر جار به‌بێ ئه‌وه‌ی زۆرمان بیر لێكردبێته‌وه یان بزانین ماناكه‌ی چییه به كاری دێنین. له بنه‌ره‌تیشه‌وه زۆر ئاسان نیه پێناسه‌ی بۆ بكرێت، چون ده‌توانێت هه‌ڵگری زۆر مانا بێت. بۆ نموونه ده‌كرێت جیاوازی دابندرێت له نێوان ده‌سه‌ڵات بۆ ئه‌وه‌ی كارێك بكه‌ین یان ده‌سه‌ڵات له‌سه‌ر كه‌سانێك بۆ ئه‌وه‌ی به‌قسه‌مان بكه‌ن. ده‌سه‌ڵات بۆ ئه‌وه‌ی ویستێكی تایبه‌ت روو بدات یا رێگرتن له‌سه‌ر ئه‌وه‌ی شتێكی تایبه‌ت رووبدات. ده‌سه‌ڵات به زۆر شێوه پێناسه كراوه. بۆ نموونه ماكس وێبێر له پێناسه‌ی كلاسیكی ده‌سه‌ڵاتدا، ده‌ڵێت ئه‌گه‌ر(ێ) شتێكی هه‌بێت كه (ب) نیازی پێی بێت، ئه‌وه (ێ) ده‌سه‌ڵاتی له‌سه‌ر (ب) هه‌یه. یان ساده‌تر ده‌توانین بڵه‌ین (ێ) به شێوه‌یه‌ك له شێوه‌كان كاریگه‌ری له‌سه‌ر (ب) هه‌یه.\nله تێئۆرییه‌كانی ئۆرگانیزاسیۆندا بۆ پێناسه‌ی ده‌سه‌ڵات ده‌گوترێت: ده‌سه‌ڵات توانایی ئاكتۆرێكه (یه‌ك كه‌س یا گرووپێك) بۆ ئه‌وه‌ی به‌سه‌ر به‌ره‌نگاریه‌كاندا زاڵ بێت و بتوانێت ئامانج یا ده‌رئه‌نجامی دڵخوازی خۆی به‌ده‌ست بهێنێت، به‌كارهێنانی ده‌سه‌ڵات كاتێك روو ده‌دات كه ئاكتۆره‌كه، بۆچوونه‌كانی خۆی زاڵ بكات، سه‌ره‌رای ئه‌وه‌ی كه‌سانێك هاونه‌زه‌ر نه‌بن.\nبه‌كارهێنانی ده‌سه‌ڵات په‌یوه‌ندی زۆری به‌و بارودۆخه‌وه هه‌یه كه ئاكتۆر تێیده‌كه‌وێت یان له‌گه‌ڵی رووبه‌روو ده‌بێته‌وه. لێره‌دا ئاماژه به پێنج خاڵ ده‌كه‌م كه له‌كوێدا ده‌سه‌ڵات به‌كار ده‌هه‌ندرێت. یه‌كه‌م به‌كارهێنانی ده‌سه‌ڵات له په‌یوه‌ندی له‌گه‌ڵ ئاكتۆره جیاوازه‌كاندایه: قسه كردن له‌سه‌ر ئه‌و چه‌مكه له شوێنێك كه مرۆڤ ته‌نیا بێت ره‌نگه هیچ مانایه‌كی نه‌بێت (مه‌گه‌ر وه‌ك نیچه مرۆڤ باوه‌ڕی به ده‌سه‌ڵات له‌سه‌ر نه‌فسی خۆی بێت له‌سه‌ر ئه‌ساسی ویست بۆ ده‌سه‌ڵات). دووهه‌م به‌كار هێنانی ده‌سه‌ڵات كاتێك شه‌رعیه‌تی هه‌یه كه ئاكتۆره‌كان ئه‌وه‌ڵه‌ن به یه‌كه‌وه كار بكه‌ن و له پاشان پێویستیان به یه‌كتر هه‌بێت، ئه‌گه‌ر هه‌ر مرۆڤ یان گرووپێك بتوانێت هه‌موو كاره‌كان بۆخۆی به‌ته‌نیا جێبه‌جێ بكات، ئیتر قسه كردن له‌سه‌ر ده‌سه‌ڵات مانایه‌كی نابێت. سێهه‌م ده‌سه‌ڵات زیاتر له‌و شوێنانه به‌كار ده‌هێندرێت كه كێبه‌ركێ و مونافه‌سه هه‌یه له‌سه‌ر دابه‌شكردنی سه‌رچاوه‌كان. له رێكخراوه‌گه‌لێك كه سه‌رچاوه‌كان ئه‌وه‌نده زۆر بن كه بتواندرێت به‌سه‌ر هه‌موواندا دابه‌ش بكرێت، ئیتر ئاكتۆره‌كان زۆر ناكه‌ونه كێبه‌ركێ كردنه‌وه‌و به‌كارهێنانی ده‌سه‌ڵاتیش زۆر پێویست ناكات. چواره‌م ته‌نیا له شوێنگه‌لێك به‌كار هێنانی ده‌سه‌ڵات پێویسته كه ناته‌بایی هه‌بێت له نێوان ئه‌و ئاكتۆرانه‌ی كه نیازیان به یه‌كتر هه‌یه، و پێنجه‌م خال ئه‌وه‌یه كه ده‌ره‌جه‌ی به كار هێنانی ده‌سه‌ڵات په‌یوه‌ندی به‌وه هه‌یه كه ئاكتۆره‌كان تا چه‌نده بابه‌تی جێگه‌ی كێشه‌یان بۆ گرینگه.\nده‌سه‌ڵات چه‌مكێكی گشتیه كه كاتێك لێی ورد ده‌بیه‌وه، وشه‌كانی جه‌بر( فیزیكی و ره‌وانی)، مانیپۆلاسیۆن، قه‌ناعت پێكردن و ئوتۆریتێت (یاسا، زانست، كاریزما) هه‌ر یه‌كه‌و به شێوه و فۆرمێك ده‌بنه شێوه‌كانی به‌كارهێنانی.\nزۆر كه‌س بۆ پێناسه كردنی كێشه (كۆنفلیكت) ده‌ڵێن كه كێشه، كاتێك دروست ده‌بێت كه ئاشت كردنه‌وه‌ی دوو لایه‌ن زه‌حمه‌ت ده‌بێت، به‌ڵام ئه‌مه پێناسه كردنێكی زۆر ناروونه (مبهم). باشتر وایه بڵێین كۆنفلیكت كاتێك ساز ده‌بێت كه دوو لایه‌ن پێداویستیان به یه‌كتر هه‌یه. جا ئه‌م دوو لایه‌نه تاكه مرۆڤه‌كان بن یان دوو گرووپ. كاتێك له وشه‌ی پێداویستی به یه‌كتر كه‌ڵك وه‌رده‌گرین، كێشه‌كه په‌یوه‌ندی ده‌ده‌ینه‌وه به‌وه‌ی كه یه‌كێك له لایه‌نه‌كان به شێوه‌یه‌ك له شێوه‌كان به‌رگری ده‌كات له‌وه‌ی كه لایه‌نی به‌رانبه‌ر به ئامانجه‌كانی خۆی بگات. له‌و حاڵه‌ته‌دا كێشه‌كان ده‌بنه خاوه‌ن و هه‌ڵگری هێندێك پێوانه‌ی ره‌فتاریش.\nسازبوونی كێشه‌كان په‌یوه‌ندی زۆر به‌وه‌وه نیه كه لایه‌نه‌كان هاونه‌زه‌ر نه‌بن له‌سه‌ر شێوه‌ی جێبه‌جی كردنی ئه‌ركه‌كان، به‌ڵكوو زیاتر ده‌گه‌ڕێته‌وه بۆ ئه‌وه‌ی یه‌كێك له لایه‌نه‌كان ئه‌و ئه‌ركه‌ی كه لایه‌نه‌كه‌ی دیكه چاوه‌ڕوانی هه‌یه به‌ڕێوه‌ی به‌رێت، نایكات. یان جۆرێك به‌ڕێوه‌ی ده‌بات كه لایه‌نه‌كه‌ی دیكه به هه‌ڵه‌ی ده‌زانێت.\nئه‌گه‌ر له كاتێك دا كه یه‌كێك له لایه‌نه‌كان خۆی له ئه‌نجامی ئه‌ركێك وه‌ده‌ر هاوێ و بڵێت كه تاقه‌ت یا حه‌وسه‌له‌ی ئه‌نجامی ئه‌و كاره‌ی نه‌ماوه، ئیتر كێشه نایه‌ته پێشێ. كێشه ئه‌و كاته‌یه كه شتێك تاكه‌كان پێكه‌وه ده‌به‌ستێته‌وه و ناچاریان ده‌كا پێكه‌وه كار بكه‌ن. جا تا ئه‌و پێداویستی به یه‌كتر بوونه زیاتر بێت كێشه‌كه‌ش قووڵتر ده‌بێته‌وه.\nله لایه‌كی تره‌وه زۆر كه‌س پێیان وایه بۆئه‌وه‌ی بكرێ به حاڵه‌تێك بگوترێت كێشه(كۆنفلیكت) ده‌بێ ئایتێمێكی ئیحساسیش بوونی هه‌بێ، لێره‌دا كێشه ده‌بێته شتێكی سۆبژێكتیو و شه‌خسی، ئه‌م حاڵه‌ته بۆ پێناسه‌ی ئه‌وه‌یه كه هه‌ست و ئیحساس ده‌وری گرینگی هه‌یه له‌وه‌ی كه مه‌وزوعێك له حاڵه‌تی ناته‌با بوونی نه‌زه‌ری، بێته ده‌رێ و بچێته قاڵبی كێشه و كۆنفلیكته‌وه له هه‌موو كێشه و كۆنفلیكتێك دا پرسیاری بنه‌ڕه‌تی دێته سه‌ر ئه‌وه‌ی تا چ راده‌یه‌ك كێشه‌كه قوول و به‌هێزه، دوو حاڵه‌ت كاریگه‌ریان هه‌یه له سه‌ر میزانی به‌هێز بوونی كێشه‌كاندا. یه‌كه‌م ئه‌وه‌ی كه سه‌رچاوه‌گه‌لێك كه كێشه‌یان له‌سه‌ره چه‌نده كه‌م بن، تا چ راده‌یه‌ك لایه‌نه‌كان ویست و پرێستیژ داده‌نێن له كێشه‌كه‌دا، تا سه‌رچاوه‌كان كه‌متر بن، ویست بۆ وه‌ده‌ست هێنانیان زیاتره و كێشه‌كردن له‌سه‌ریشیان به‌هێزتره. به زمانی ساده‌تر ئه‌گه‌ر ئه‌و كه‌یكه‌ی كه قه‌راره دابه‌ش بكرێت بۆ خواردن چكۆله بێت، ئه‌و ئه‌گه‌ره دێته پێشێ كه كه‌سانێك به‌ریان نه‌كه‌وێ. دووهه‌م ئه‌وه‌یكه دابه‌شبوونی ده‌سه‌ڵات به چ شێوه‌یه‌كه. ئه‌گه‌ر یه‌كێك له لایه‌نه‌كان هێزی زیاتری هه‌بێت، ئه‌وه ده‌توانێ كێشه‌كان به‌رێته چوارچێوه‌یه‌كی نادیاره‌وه و به شێوه‌یه‌ك سه‌رپۆشیان له‌سه‌ردانێ كه له بنه‌ڕه‌ته‌وه وه‌ك كێشه به حیساب نه‌یه‌ن.\nبۆچی خوێندنه‌وه بۆ ده‌سه‌ڵات و كێشه له ئۆرگانیزاسیۆندا گرینگی هه‌یه؟\nزۆر كه‌س ئه‌وه زه‌ق ده‌كه‌نه‌وه كه ئۆرگۆنیزاسیۆنه‌كان شوێنی دابه‌ش كردنی ده‌سه‌ڵاته له نێوان تاكه‌كان و گرووپه‌كان له سیسته‌مێكی كۆمه‌لایه‌تیدا. قه‌واره و ئامانجیش له رێكخراوه‌كاندا ده‌توانن له لایه‌كی دیكه‌وه نیشانده‌ری ئه‌وه بن كه رێبه‌ری یان ئه‌و هاوپه‌یمانییه‌ی كه به‌هێزتره و دۆمینانسی هه‌یه، ده‌یه‌وێت رێكخراوه‌كه به‌ره‌و كوێ به‌رێت؟ چ ئامانجێك داده‌نێت بۆ پێكان به‌و رێكخراوه‌یه و چۆناوچۆن ده‌یه‌وێ ئامانجه‌كان بكات به واقعیه‌ت؟.\nئه‌م حاڵه‌ته به‌و مانایه‌یه كه ئه‌و هاوپه‌یمانییه‌ی كه به‌هیزتره و دۆمینانس و هێژمۆنی زیاتری هه‌یه، رێكخراوه‌كه به‌كار دێنێ بۆ ئه‌وه‌ی ده‌سه‌ڵات زاڵ بكات به‌سه‌ر ئه‌وانه‌یتردا بۆئه‌وه‌ی به شێوه‌یه‌ك كار بكه‌ن كه له خزمه‌ت گه‌یشتن به ئامانجه‌كاندا بێت. ئۆرگانیزاسیۆن له بنه‌ڕه‌تدا هه‌مووكات كه‌رسته‌یه‌كه له‌ده‌ست گرووپێكی تایبه‌تدا كه حه‌ول ده‌دات كۆنترۆلی له‌سه‌ر به‌رهه‌مهێنان هه‌بێت. یه‌كه‌م كه‌س كه قامكی نایه سه‌ر ئه‌و خاڵه كارل ماركس بوو كه به خوێندنه‌وه‌ی له‌سه‌رشێوه‌كانی به‌رهه‌مهێنان و دابه‌شبوونی ده‌سه‌ڵات له رێكخراوه‌كانی كۆمه‌ڵگای كاپیتالیستی، به‌وه گه‌ییشت كه ئه‌م رێكخراوانه ئامرازێكن بۆ چه‌وساندنه‌وه‌ی كرێكاران. دواتر زۆر كه‌سی دیكه ئاماژه‌یان به‌وه كردووه كه چۆن رێكخراوه‌كان ده‌توانن ببنه كه‌رسته‌ی ده‌سه‌ڵات به ده‌ست گرووپه ئیتنیكییه‌كان، گرووپه نوخبه‌كان و به تایبه‌ت گرووپه سیاسییه‌كانه‌وه. له‌به‌شی كولتووری رێكخراوه‌ییدا ئاماژه‌م به‌وه‌دا كه چۆن رێكخراوه ده‌توانێت ئامرازێك بێت بۆ ده‌سه‌ڵاتی پیاوان و به گشتی دۆمینانسی نێرینه.\nخوێندنه‌وه بۆ ده‌سه‌ڵات له رێكخراوه‌كاندا له لایه‌كی تره‌وه ئامرازێكه بۆ تێگه‌ییشتن له په‌یوه‌ندی نێوان قه‌واره‌ی فه‌رمی(یاساو رێسا)ی رێكخراوه‌كه‌و ئه‌و ره‌فتارانه‌ی كه له باروودۆخی واقعیدا بوونیان هه‌یه. هه‌روه‌ها بۆ تێگه‌یشتن له سازبوونی كێشه‌كان زۆر پێویسته كه خوێندنه‌وه بۆ ده‌سه‌ڵات و شێوه‌ی دابه‌شكردنی بكه‌ین.\nپه‌یوه‌ندی ده‌سه‌ڵات و ئۆتۆریته:\nبه‌كارهێنانی ده‌سه‌ڵات به شێوه‌ی به‌ربڵاو و به‌رده‌وام به شێوه‌یه‌ك كه فه‌رمانبه‌ر مه‌جبور بكرێت به ئه‌نجامی كارێك كه پێی خۆش نیه و به راستی نازانێت، ده‌توانێت ده‌رئه‌نجامی خراپی لێ بكه‌وێته‌وه. بۆ نموونه نامۆ بوون و بێ مه‌ێلی به نیسبه‌ت ئه‌نجامی ئه‌ركه‌كانه‌وه. له لایه‌كی دیكه‌وه له باری ده‌روونیشه‌وه كاریگه‌ری خراپ ده‌خاته سه‌ر ئه‌و كه‌سه‌ی كه ده‌سه‌ڵاتی به‌سه‌ردا زاڵ ده‌بێت. هه‌روه‌ها ده‌بێته هۆی ناڕه‌زایه‌تی و دژكرده‌وه‌ی لێ ده‌كه‌وێته‌وه، كاتێك كه بریارێكی تازه ده‌رده‌چێت.\nبه‌رێوه‌به‌ری چاك و كارامه به‌وه ده‌ڵێن كه بتوانێت به شێوه‌یه‌ك ده‌سه‌ڵات به‌كار بهێنێت كه له لایه‌ن ژێرده‌سته‌كانیه‌وه به راست داندرێت و به باشی وه‌ربگیرێت. كاتێك به كارهێنانی ده‌سه‌ڵات ئاوا وه‌رده‌گیرێت، ده‌توانین بڵه‌ین ده‌سه‌ڵاتی شه‌رعیه‌تدار یان ئۆتۆریتێت. «چێستێر بێرنارد» له یه‌كه‌م تیۆریسیه‌نه‌كانی ئه‌م بواره بوو كه زۆر زوو جیاوازی دانا له نێوان ده‌سه‌ڵات و ئۆتۆریتێت. ناوبراو پێی وابوو به‌پێچه‌وانه‌ی ده‌سه‌ڵات كه له‌سه‌ره‌وه بریار ده‌دات، ئۆتۆریته شتێكه كه فه‌رمانبه‌ران بۆخۆیان ده‌یده‌ن به سه‌ره‌وه‌ی خۆیان و به دڵخواز ده‌چنه ژێر ئه‌و ئۆتۆریته‌یه‌وه. بێرنارد پێیوایه كه ئه‌م حاڵه‌ته له پڕۆسه‌ی بڕیاردانیشدا، زۆر كاریگه‌ری سه‌لبی هه‌یه و چون به‌ره‌نگاری له‌گه‌ڵ بریارده‌ران زۆر كه‌مه رێكخراوه‌كه كارامه‌تر ده‌بێت.\nماكس وێبێر له‌و بواره‌دا بۆچوونێكی جیاوازی هه‌یه ، و پێناسه‌ی ئۆتۆریتێت زیاتر به سوڵته داده‌نێت، سولته‌یه‌ك كه ده‌بێت پایه‌دارو یه‌كده‌ست بێت. بۆ ئه‌م یه‌كده‌ستی و پایه‌دارییه‌ش سێ خال ده‌ستنیشان ده‌كات كه به شێوه‌ی دڵخواز یان ئایدیالی به‌كار هێنانی ئۆتۆریتێتیان ده‌زانێت.\nیه‌كه‌م ئۆتۆریته‌ی یاسایی، له‌م شێوه‌یه‌دا ئۆتۆرێتێت قه‌بووڵ ده‌كرێت به‌و هۆیه‌ی ریشه‌ی له یاسا و عورفی قه‌بووڵكراوی كۆمه‌ڵگادا هه‌یه. دووهه‌م ئۆتۆریته‌ی سوونه‌تی، لێره‌دا ئۆتۆریتێت قه‌بوول ده‌كرێت به‌و هۆیه‌ی باوه‌ر وایه كه شێوه‌كانی به‌ڕێوه‌به‌ری و ده‌سه‌ڵات كه له كۆنه‌وه بوونیان هه‌بووه و به‌كار هێندراون كارامه بوون و بۆ داهاتووش هه‌ر ئه‌م شێوه له ئۆتۆریته پێشنیار ده‌كه‌ن. بۆ نموونه رۆڵی باوك له بنه‌ماڵه‌دا یان ده‌ور و كاریگه‌ری پیاوه ئایینی و مامۆستاكان له كۆمه‌ڵگای سونه‌تی دا.\nئاخرین خاڵیش ئۆتۆریته‌ی كاریزماییه. له‌م شێوه‌یه له ئۆتۆریتێت دا مل داده‌نه‌وێندرێت بۆ رێبه‌رێك كه هه‌ست ده‌كرێت توانایی تایبه‌تی هه‌یه و خه‌ڵك پێیان باشه پێش خۆیانی بده‌ن.


2018-08-20 – basknet.org\nئەرشیفی ڕۆژانە: 2018-08-20\nحكومه‌تی هه‌رێم په‌یامێك بۆ رای گشتی بڵاوده‌كاته‌وه\nئه‌نجومه‌نی وه‌زیرانی هه‌رێمی كوردستان جه‌ژنی قوربان له موسڵمانانی هه‌رێمی كوردستان، عیراق و جیهان پیرۆز ده‌كات و هیوای خواست لایه‌نه كوردستانییه‌كان یه‌كڕیز و ته‌با به به‌رنامه‌یه‌كی كوردستانییانه روو بكه‌نه به‌غدا. ئه‌مڕۆ دووشه‌ممه ئه‌نجومه‌نی وه‌زیرانی هه‌رێمی كوردستان له په‌یامێكدا به بۆنه‌ی جه‌ژنی قوربانه‌وه رایگه‌یاند “هاتنه‌وه‌ی جه‌ژنی قوربان سه‌ره‌تا له خانه‌واده‌ی سه‌ربه‌رزی شه‌هیدان …\nسێ شاری عیراقی بەرزترین پلەی گەرما لە جیهاندا تۆمار دەكەن\nوێستگەی (بلاسیرڤیلی) جیهانی كە بایەخ بە باری كەشوهەوا دەدات لە جیهان و بارەگاكەی لە كالیفۆرنیای ئەمریكایە، خشتەیەكی بۆ ئەو ناوچانە دیاریی كردووە كە لەماوەی 24 كاتژمێری رابردوودا بەرزترین پلەی گەرمایان لە جیهاندا تێدا تۆماركراوە. بەپێی خشتەی وێستگەكە، لەنێوان 15 شاردا كە بەرزترین پلەی گەرمایان لە جیهاندا تۆماركردووە، سێ شاری …\nفوئاد مه‌عسوم: په‌رله‌مانی نوێ راده‌سپێرین له واده‌ی ده‌ستوریی دیاریكراویدا كۆببێته‌وه\nسه‌رۆك كۆماری عیراق رایگه‌یاند كه په‌رله‌مانی نوێی عیراق راده‌سپێرن له واده‌ی ده‌ستوری و دیاریكراوی خۆیدا كۆببێته‌وه. ئێواره‌ی ئه‌مڕۆ دووشه‌ممه 20ی ئابی 2018، فوئاد مه‌عسوم، سه‌رۆك كۆماری عیراق به‌یاننامه‌یه‌كی ده‌كرد و رایگه‌یاند له‌و به‌یاننامه‌یه‌وه په‌رله‌مانی نوێی عیراقی راسپارد له واده‌ی ده‌ستوریی دیاریكراودا كۆببێته‌وه، داواشی له حكومه‌ت و په‌رله‌مانی داهاتوو كرد ئه‌وپه‌ڕی …\nرابه‌ری گشتی پیرۆزبایی جه‌ژنی قوربان له موسڵمانان ده‌كات\nبسم اللە الرحمن الرحیم ﴿ذَلِكَ وَمَن يُعَظِّمْ شَعَائِرَ اللَّهِ فَإِنَّهَا مِن تَقْوَى الْقُلُوبِ﴾ بە‌بۆنە‌ی ھاتنە‌وە‌ی جە‌ژنی قوربانی پیرۆز لە تە‌واوی گە‌لی كورد و موسوڵمانان پیرۆزبایی دە‌كە‌م،ئومێد دە‌كە‌م ئە‌م جە‌ژننە ببێتە ھاندە‌ری زیاترمان بۆ لێك نزیك بوونە‌وە‌و بتە‌وكردنی گیانی برایە‌تی لە نێوانمان،ھە‌روە‌ھاخوازیارم ئارامی باڵ بكێشێت بە سە‌ر وڵات و نیشتیمانمان و …\nكەش و هەوای یەكەم رۆژی جەژن\nسەبارەت بە “بڕینی” مووچەی كەمئەندامانی هەولێر روونكردنەوە دەدرێت\nبەڕێوەبەرایەتی گشتی چاودێری و گەشەپێدانی كۆمەڵایەتی هەولێر لە روونكردنەوەیەكدا دەڵێت، مووچەی كەمئەندامان نەبڕدراوە و دوای جەژنی قوربان مووچەكانیان وەردەگرن. لەو روونكردنەوەیەدا هاتووە، دوای راگەیاندنی ئەنجامی كاری لیژنەكانی پزیشكی و ئاشكرا كردنی ژمارەی ئەو كەمئەندامانەی لە پشكنین دەرنەچووبوون، بە پێویستی دەزانن خاوەن پێداویستە تایبەتەكانی سنووری هەولێر ئاگادار بكەنەوە تائێستا بە فەرمی …\nگۆڕینی بەرگی کەعبەی پیرۆز\nئەمڕۆ دووشەممە کە بە رۆژژمێری کۆچی دەکاتە 9ی زیلحیجە لە رێورەسمێکدا، بەرگی کەعبەی پیرۆز گۆڕدرا. وەک نەریتی ساڵانە لە کاتی بە جێگەیاندنی فەریزەی حەج لە رۆژی عەرەفەدا لە دوای نوێژی بەیانییەو، مەراسیمی گۆڕینی بەرگی کەعبەی پیرۆز، ئەنجام دەدرێت. بەپێی ئەو گرتە ڤیدیۆییانەی کە لە سەرۆکایەتی گشتی کاروباری مزگەوتی حەرام و …\nراستەوخۆ..مەراسیمی ئەنجامدانی فەریزەی حەج\nباسك نێت ئەمڕۆ بۆ رۆژی دووەم حاجیانی ماڵی خودا لە كێوی عەرەفات دەمێننەوە خەریكی تەواو كردنی بنەماكانی ئەو فەریزەیەن. لەو رۆژەدا دوعا و نزا و خێر پەرستشەكان زۆر لای خوای گەورە، گەورە ن و وەردەگیرێن. كلیك بكە بۆ بینینی ڤیدیۆكە\nپۆلیسی هەولێر ده‌ستگیركردنی 50 تۆمەتباری راگه‌یاند\nهۆگر عەزیز گەڵاڵی، وتەبێژ و بەڕێوەبەری راگەیاندنی پۆلیسی هەولێر، لە پرێسكۆنفڕانسێكدا كە ئەمڕۆ دووشه‌ممه 20ی ئابی 2018، لە هۆڵی راگەیاندنی پۆلیس بەڕێوەچوو، رایگەیاند: “لە ماوەی رابردوودا، بە هەماهەنگیی ئاسایش و تێكڕای هێزە ئەمنییەكانی دیكە، 50 تۆمەتبارمان بە تۆمەتی جیاجیا لە سنووری هەولێر قۆڵبەست كردووە”. وته‌بێژی پۆلیسی هه‌ولێر وتیشی: “تاوانەكان بریتی …\nمنداڵێكی ونبووی هەڵەبجە دۆزرایەوە\nباسك نێت لوقمان عەبدولقادر، سـەرۆكی كۆمەڵەی قوربانـیانی كیمیـابارانی هەڵەبجە ڕایگەیاند، منداڵێكی دیكەی ونبووی هەڵەبجە لە وڵاتی كۆماری ئیسلامی ئێران دۆزراوەتـەوە و چاوەڕێ دەكەیـن لە دوای جـەژنی قوربان لەگەڵ ئیدارەی هــەڵەبجە و دادگای هەڵەبجە ڕێكبكەوین، كە ئەو كەسەی كە منداڵەكەی لایە بیهێنینەوە بۆ هەڵەبجە. بەپێی زانیارییەكانی (باسك نێت) 78 خێزان چاوەڕێی …


چەتەکان ڕێگریی لە جوتیاران دەکەن بەرهەمەکانیان کۆبکەنەوە – کوردی – RojNews.News\n14/09/2021 - 6:32:40 pm\nچەتەکانی سەربە دەوڵەتی داگیرکەری تورک، ڕێگریی لە جوتیارانی کورد دەکەن بەرهەمە کشتوکاڵییەکانیان کۆبکەنەوە.\nلە ناوچەی شێراوای سەربە عەفرینی داگیرکراو، گروپە چەتەکانی ‘فەیلەق شام’ سەربە دەوڵەتی داگیرکەری تورک، ڕێگە بە جوتیاران نادەن بەرهەمەکانیان کۆبکەنەوە.\nبەپێی هەواڵێکی ڕوانگەی سوری بۆ مافەکانی مرۆڤ، چەتەکانی فەیلەق شام، هەڕەشەیان لە جوتیارانی گوندی بەرادێی سەربە ناوچەی شێراوا کردووە، کە ئەگەر بچن بۆ کۆکردنەوەی بەرهەمەکانیان، دەڕفێندرێن و باجیان بەسەردا دەسەپێندرت.\nبە گوێرەی هەواڵەکە، چەتەکانی سەربە دەوڵەتی تورک، مەرجیان بۆ جوتیاران داناوە، کە بۆ کۆکردنەوەی بەرهەمەکانیان، دەبێت مۆڵەت لە ئەوان وەرگرن و باجێک کە ئەوان دیاریی دەکەن بدەن، ئەوکات دەتوان هەستن بە کۆکردنەوەی بەرهەمە کشتوکاڵییەکانیان.\nئەم تاوانەی گروپە چەتەکانی فەیلەق شام، هاوشێوەی تاوانەکانی گروپە چەتەکانی دیکەی سەربە دەوڵەتی داگیرکەری تورک، بە مەبدستی ئەوەیە کە بە فشار خستنەسەر دانیشتووانی ئەو ناوچانە، ناوچەکەیان پێی چوڵبکەن، تا دەست بەسەر ماڵەکانیاندا بگرن.\nبەتۆمەتی پشتیوانی لەتیرۆر ئیمارات پێنج ئێرانیی خستە لیستی ڕەشەوە


لەسێدارەدانى ڕامین و لوقمان و زانیار لە سلێمانى ئیدانە کرا – کوردی – RojNews.News\n28/02/2020 - 9:04:09 pm\nشەممە, 8 سبت 2018 – 17:21 ڕۆژنیوز – سلێمانى\nکاتژمێر ٣:٠٠ى پاش نیوەڕۆى ئەمڕۆ، بەشێک لە ڕۆژنامەنووسان و چالاکوانان و چین و توێژەکانی شاری سلێمانی، لە بەردەم مۆزەخانەى ئەمنەسوورەکە لە شارى سلێمانى، گردبوونەوەیەک بۆ ئیدانەکردنى لەسێدارەدانى هەرسێ زیندانى سیاسى کورد ڕامین حسێن پەناهى، زانیار و لوقمان مورادى ئەنجامدار.\nلە گردبوونەکەدا سالار مەحمود، ئەندامى پەرلەمانى هەرێمى کوردستان، قسەىکرد و وتى: شەرمەزارییە بۆ کۆمەڵگاى نێودەوڵەتى و پەرلەمانى ئەوروپا و ڕێکخراوە نێودەوڵەتییەکانى مافى مرۆڤ، کە ڕامین حسێن پەناهى و زانیا و لوقمان مورادى لە سێدارە بدرێت، دەکرا حکومەتى هەرێمیش ڕۆڵى هەبوایە لە ڕاگرتنى سزاى لە سێدارەدانى ئەو سێ زیندانییە سیاسییە، وێنەى لە سێدارەدانى ئەو سێ زیندانییە سیاسییە هەمان وێنەى لەسێدارەدانى پێشەوا قازى محەمەد-ە، گەلى کورد بەم کارانە بەهێزتر و بڵندتر دەبێت”.\nدواتر ئەمجەد حسێن پەناهى، براى ڕامین حسێن پەناهى، قسەىکرد و وتى:”جارێکى دیکە کۆمارى ئیسلامى نیشانى دا کە بەشێوەیەکى دڕندانە ڕووبەڕووى نەیارانى دەبێتەوە، لەگەڵ لەسێدارەدانى ڕامیندا لوقمان و زانیارى مورادى لە سێدارە دراوە، ئەمڕۆ ڕۆژێکى ڕەش بوو بۆ کوردستان، لەقامیشلۆ وە بگرە هەتاوەکو سنە هێرش هەبوو لەسەر کوردستان”.\nوتیشى:”بەپێى دواین هەواڵەکان ڕامین بە وتنەوەى سرودى نەتەوەیى ڕێى خەبات، چووەتە بەردەم پەتى سێدارە، هەروەها لە چەند ڕۆژى پێش لەسێدارەدانیدا ئەشکەنجەیان دابوو بۆ ئەوەى مانگرتنەکەى بشکێنێت، بەهۆى ئەشکەنجەوە قۆڵى شکابوو، ڕامین بووە نمونەى مەزڵومییەتى گەلێک کە ٤٠ ساڵە لەژێر زوڵمى کۆمارى ئیسلامى ئێراندایە”.\nئەمجەت حسێن پەناهى نیگەرانى خانەوادەکەیانى بەرامبەر حکومەتى هەرێمى کوردستان دەربڕى و وتى:”وەک ڕەخنەیەک لە حکومەتى هەرێمى کوردستان پێمان وایە ئەگەر هەوڵێکى ڕاستەقینەیان بدایە لەڕێگەى پەیوەندییەکانیانەوە دەیانتوانى سزاى لەسێدارەى ڕامین ڕابگیرێت، بەڵام نەیانکرد، بۆیە داوادەکەین ئەگەر ڕامینەکانى دیکە ڕووبەڕووى سزاى لە سێدارە بوونەوە ئەوا هەڵوێستیان هەبێت”.


پەیاما سەرۆك مەسعود بارزانی – Sibehî سبەھی\nپەیاما سەرۆك مەسعود بارزانی\nب ھەلكەفتا سەرێ سالا نوو و رۆژا ژدایكبوونا مەسیح، سەرۆك مەسعود بارزانی د پەیامەكێ دا ب گەرمی پیرۆزباھیێ ل ھەموو كریستیانێن كوردستانێ و جیھانێ دكە و شادی و بەختەوەریێ ژ وان را دخوازە.\nسەرۆك بارزانی د پەیاما خوە دا تەكیدێ ل سەر كوورتركرنا چاندا پێكڤەژیانێ د ناڤبەرا ھەموو پێكھاتەیێن ھەرێما كوردستانێ دا دكە و ھێڤیا وێ یه‌کێ دخوازە كو کریستیانێن كوردستانێ هه‌موو جه‌ژن، هه‌لکه‌فت و خوه‌شیێن خوه د ناڤ ئارامی و ته‌باییێ دا پیرۆز بکن.\nتەكستا پەیاما سەرۆك بارزانی ل ژێرە:\nب هه‌لکه‌فتا سه‌رێ سالا نوو یا زایینی و جه‌ژنا ژدایکبوونا حه‌زره‌تی مه‌سیح (سلاڤێن خوه‌دێ ل سه‌ر بن)، ئەز گه‌رمترین پیرۆزباهیێن خوه پێشکێشی هه‌موو خووشک و برایێن کریستیانێن ل کوردستان، ئیراق و جیهانێ دکم و هێڤیا شادی و به‌خته‌وه‌ریێ ژ بۆ وان دخوازم.\nد ڤێ هه‌لکه‌فتێ دا، ئەز ته‌که‌زێ ل سه‌ر کوورترکرنا چاندا پێکڤه‌ژیان و برایه‌تیا د ناڤبه‌را پێکهاتەیێن کوردستانێ دا دکم و هێڤیا وێ یه‌کێ دخوازم كو خووشک و برایێن مه یێن کریستیان هه‌موو جه‌ژن، هه‌لکه‌فت و خوه‌شیێن خوه د ناڤ ئارامی و ته‌باییێ دا پیرۆز بکن. ئەز هێڤیدارم كو ئه‌ڤ هه‌لکه‌فت ده‌ستپێکه‌ک بە ژ بۆ هه‌موو مرۆڤایه‌تی ژ سیته‌مکاری و په‌ژیک و نه‌خوه‌شیان ڕزگار ببە و ئاشتی و ئارامی و پێشکه‌تن ل ناڤچه‌یا مه و جیهانێ دا به‌رقه‌رار بە.


خیانەت ئەسڵەو تەخوین لێكەوتەی خیانەتە، ئەگەر خیانەت نەبووایە تەخوین نەئەبوو، یان ئەگەر خیانەت لە كارە باشەكان بووایە، ئێستا تەخوین لەبری ناشرینكردن، مەدح‌و جوانكاریی بوو.\nجا بۆ ئەوەی لە تەخوین بدەین، ئەبێ لە خیانەت بدەین، بۆ ئەوەشی لە شتێك بدەین ئەبێ سەرەتا بیناسین، لێرەشدا كارەكەمان ئاسانە، چونكە خیانەت پێناسەش نەكرێ هەر ناسراوە!\nیەعنی ئەمنی قەومی‌و یاساو دەستورو هۆشیاریی نوێش لە ئارادا نەبێ، تۆ هەر بە هۆشیاریی سەرەتایی‌و ئەشكەوت، ئەزانیت كە دەستێكەڵكردن‌و هاوسۆزی لەگەڵ قەبیلەیەكی تر دژی قەبیلەكەی خۆت خیانەتە.\nڕێكنەخستن‌و كۆنتڕۆڵ نەكردنی خیانەت، ڕاستە دەرگا بۆ ڕوودانی جۆرەها خیانەت ئەكاتەوە، بەڵام ڕوودانەكان مانای ئەوەنییە كە كردەكان ئاسایین‌و خیانەت نین! محاسەبە نەكردن‌و دەربازبوونی خائنەكان، مانای ئەوەنیە كە خائنەكان خائن نین.\nلە هۆشیاری خەڵكدا خیانەت هەر خیانەتەو خائن هەر خائنە، ئەگەرچی هۆشیارییەكە سادەشبێ‌و تەیار نەبێت بە هۆشیاری مۆدێرن.\nجا ئەم تەخوینە كە سەرەتا بوونێكی سەربەخۆی نیەو لێكەوتەی خیانەتە، دواتر ئەبێتە دەعبایەكی سەربەخۆ، دواتر ئەتوانێ بەتەنیا هەمان ئەو كارە بكات كە خیانەت ئەیكات!\nخیانەت دامان ئەڕزێنێ‌و لەناوەوە توشی داخورانمان ئەكا، تەخوینیش هەمان كار ئەكا، خیانەت لە ئەمنی قەومی‌و ئاشتی كۆمەڵایەتی‌و پێكەوەژیان ئەدا تەخوینیش هەمان شت ئەكات.\nئەسڵەن تەخوین گێڕێ خراپتریشە، چونكە خیانەت خزمەتگوزارییەكی بە بەرامبەرەو لە خیانەتدا دوژمن عەزێتێكی كێشاوەو شتێكی داوە بۆ ئەوەی هەنێكمان بكڕێ‌و بگرێ. بەڵام لە تەخویندا دوژمن لەماڵی خۆی دانیشتووەو ئێمە لەناوەوە بەرئەبینە یەكترو قازانجەكەشی بۆ ئەوە بەبێ ئەوەی عەزێتێكی كێشابێ‌و شتێكی دابێت!\nمن دژی تەخوینم تا ئەو ڕادەیەی كە لە خراپیدا بیخەمە پێش خودی خیانەتەوە، بەڵام ئاگاداربە دژی ئەوەشم كە 'دژایەتی تەخوین' ببێتە غیتائی خیانەت!! یەعنی ناكرێ خیانەت‌و خائنەكان بە بەردەمماندا تێپەڕن‌و ئێمەش بێدەنگبین لە ترسی ئەوەی كە تەخوینی ئەوانیتر نەكەین!\nئاخر تەخوین ئەوەیە كە خیانەت لەئارادانیە، كە خیانەت هەبوو، ئیتر قسە تەخوین نیە، ئیتر دەنگ هەڵبڕین خودی ژیانە، بەرامبەر شتانێك كە لە مێژوودا مەرگی گەلانن.\nلە دنیای سیاسیی ئێمەدا (خیانەت‌و تەخوین) هەردووكی زۆر بە تۆخی ئامادەیەو ئەمەش تەواو پەرت‌و داوەشاوی كردوین.\nبێ دەنگی لە خیانەت خیانەتە، تەخوینكردنیش هەر خیانەتە، وەستانەوەش بەڕووی هەردوكیاندا ئەركە.